Янги йил байрамини нишонлаш\nТавҳид форуми » Ақида » Бидъат\nИСЛОМ ДИНИДА ЯНГИ ЙИЛ КУТИШНИНГ ҲУКМИ\nМаълумки, янги йил байрами аслида насронийларнинг «рождество» байрамидан келиб чиққан. Янги йил байрами ва «рождество» бир илдиз устидаги икки эгизак байрамдир. Бу байрамлар Исо алайҳиссаломнинг туғилган кунларини муқаддаслаштириш сабабли пайдо бўлган.\nМелодий йилнинг бошланиши насронийлар оламида Исо пайғамбарнинг туғилган кунларидан ҳисоб қилинади. Бу кун уларнинг наздида муқаддас саналиб, катта байрам сифатида тантаналар билан нишонланади ва бир неча кунлаб давом этади. Янги йил байрами дунё мамлакатларида 1 январ деб эътироф қилинган бўлса ҳам, насронийлар ўртасида Исонинг туғилган кунлари борасида бир хил фикр, келишув мавжуд эмас. Шунинг учун «рождество» байрамини нишонлаш декабр ва январ ойининг ҳар хил кунларидан бошланади.\nКелиб чиқишига кўра насоролар шиори саналган янги йил байрамини нишонлаш айрим мусулмонлар ўртасида ҳам тарқалгани ва бу ҳолат Ислом дини талабларига мувофиқ келмаслиги сабабидан ушбу мақолани ўқувчилар эътиборларига ҳавола қилаябмиз. Токи, ҳар бир инсон ўзи қилаётган ишнинг асл моҳиятидан хабардор бўлсин ва ҳақ билан ботил ўртасини яхши ажратсин.\nСўзимизнинг аввалидан таъкидлаб ўтамизки, Ислом динида янги йил кутишнинг ҳукми қандай экани хусусида динга тўлиқ риоя қиладиган одамларнинг фикри бир хилдир. Улар бу ишни жоиз эмас, деб эътиқод қиладилар. Бу эътиқод ва қараш янгилик эмас. Чунки модомики, байрамларнинг келиб чикиши қадимий илдизларга эга экан, уларга бериладиган баҳолар ҳам қадимий асосларга таянади.\nИслом дини эътиқод, аҳлоқ, маданият, ибодат, қонунчилик борасида энг мукаммал таълимотдир. Унинг ўзга бирор-бир таълимотдан «ёрдам» олишга, ўзини бошқалар ҳисобига бойитишга ҳожати йўқ. Бинобарин, янги йил кутиш, уни байрам қилиш бу кун билан бир-бирини табриклаш мусулмонлар ҳаётига кейин келиб қўшилган одатлардир ва унинг Ислом динига, мусулмонларнинг урф-одатларига ҳеч қандай алоқаси йўқ.\nШундай экан, биз Ислом динида мавжуд бўлмаган янги йил байрамига қандай муносабатда бўлишимиз керак? Бу ўринда кимнинг сўзи, кўрсатмаси ёки хоҳишига асосланиб фикр юритишимиз, амал қилишимиз лозим?\n«Сўнг сизни бу ишдан бир шариат устида барқарор қилдик, бас унга эргашинг. Билмайдиган кимсаларнинг хоҳишларига эргашманг!» («Жосия» сураси, 18-оят).\nДемак, мусулмонлар барча ишда Ислом дини шариати кўрсатмасига амал қиладилар. Ўзларининг дунёвий манфаатларидан келиб чиқиб фикр юритадиган инсонларнинг хоҳиш-истакларига эргашиб кетмайдилар.\nБу оятнинг тафсирида Ибн Таймийя ёзадилар: «Жоҳил кимсаларнинг жумласига у зотнинг шариатига хилоф йўл тутганларнинг барчаси киради. «Уларнинг хоҳишлари» дегани улар хоҳлайдиган нарсалар, жумладан мушрикларнинг очиқ кўриниб турган йўлларидир. Бу йўл уларнинг ботил динлари тақозо қиладиган ва ундан келиб чиқадиган нарсалардан иборат бўлади. Улар шу йўлни хоҳлайдилар. Шу йўлда улар билан келишиш улар хоҳлайдиган нарсага эргашишдир. Шу сабабли кофирлар ўзларининг баъзи ишларида мусулмонларнинг келишувга рози бўлганларини кўрсалар, қаттиқ хурсанд бўладилар ва бу мақсадга эришиш учун катта-катта нарсаларни бўлса ҳам сарф қилишга розидирлар» («Иқтизоус-сиротил мустақийм», 1/98).\n«Агар сиз ўзингизга илм келгандан сўнг уларнинг хоҳишларига эргашадиган бўлсангиз, унда сиз албатта золимлардан бўлурсиз!» («Бақара» сураси, 145-оят).\nБу оятларга кўра, мусулмонларнинг Аллоҳ ва пайғамбар буюрмаган, ўзгалар томонидан жорий қилинган байрамларни нишонлашлари ўзгаларга эргашишларидир.\nҚуйидаги оят эса мусулмон халқларни бошқа қавмларга ўхшаб қолишдан сақланишга буюради:\n«Эй иймон келтирган инсонлар, «роино» деб айтманглар, «унзурно», деб айтинглар. Амрга қулоқ тутинглар. Кофирларга эса аччиқ азоб бордир» («Бақара» сураси, 104-оят).\nИбн Касир бу оятнинг тафсирида айтадилар: «Аллоҳ Таоло мўминларни ўз сўзларида ва ҳатти-ҳаракатларида кофирларга ўхшашдан ман қилди. Бунинг сабаби шуки, яҳудийлар таврия қилиб гапиришга уринишарди».\nЦитата: «Таврия» - зоҳиридан оддий маънони билдирадиган, аслида бутунлай бошқа маънони ирода қилса бўладиган сўзлар билан гапириш.\nБу ерда «роино» деган сўз билан «унзурно», деган калима орасида кўп фарқ йўқ. Биринчиси «бизнинг ҳолимизга риоя қилгин», дегани бўлса, иккинчиси «бизнинг ҳолимизга қарагин», деганидир. Расулуллоҳ соллаллоҳу алайҳи ва саллам дин аҳкомларини тушунтирган пайтларида мусулмонлар баъзан «роино» деб айтар эдилар. Яъни, улар: «Бизнинг ҳолимизнинг риоясини қилинг, дин ҳукмларини осон қилиб тушунтиринг», деб айтишарди. Бироқ «роино» калимаси яҳудийларнинг тилида сўкиниш маъносини ҳам ифодалар эди. Яҳудийлар шундан фойдаланиб, Расулуллоҳ соллаллоҳу алайҳи ва салламни масхаралаш учун у кишининг олдиларида шу сўзни айтадиган бўлишди. Зоҳиридан бизнинг риоямизни қилинг десалар-да, аслида ичларида Пайғамбарни сўккан бўлардилар. Кейин ўзаро бир-бирлари билан хурсанд бўлиб гаплашишарди: «Уни аввал яширинча сўккан бўлсак, мана энди ошкора сўкаяпмиз», деб айтишарди. Бу ҳолат Аллоҳнинг ғазабини келтирди ва уларнинг айбларини фош этиб, оятлар нозил қилди. Жумладан, Аллоҳ Таоло мўминларни кофирларга ўхшаб қолишдан, Расулуллоҳ соллаллоҳу алайҳи ва саллам ҳузурларида «роино» деган сўзни айтишдан қайтарди. Унинг ўрнига «унзурно», деб айтишни буюрди. Ҳолбуки, мусулмонлар «роино» деган сўзни яҳудийларга ўхшаб асло ёмон мақсад билан айтмас эдилар.\nИбн Касир оят тафсирида давом этиб, «Кимки ўзини бирор қавмга ўхшатса, бас у ўшалардандир», (Абу Довуд ривоятлари) деган ҳадисни келтирадилар ва бундай ёзадилар: «Бу ҳадис кофирларнинг сўзларида, ишларида, либосларида, байрамларида, ибодатларида ва бизнинг шариатимизга киритилмаган, биз қабул қилмаган бошқа барча ишларида уларга ўхшаб қолишдан қаттиқ таъқиққа далолат қилади».\nДемак, мусулмон одам ўз Исломига, эътиқодига содиқ бўлиши, ўз дини ва хулқи билан бошқалардан ажралиб туриши, ўзгаларга ўхшаб қолмаслиги керак. Зеро, аҳамият бериб қаралса, бошқа диндагилар ҳам ўз ҳатти-ҳаракатларида бошқаларга, жумладан мусулмонларга ўхшаб қолмасликка интилаётганларини, ўзларини кўрсатишга уринишларини сезиш қийин эмас. Шундай экан, нима учун мусулмонлар ўзликларини сақлашга интилмаслиги керак?!\n«Фурқон» сурасида Раҳмоннинг севимли бандалари сифатлари саналган ерда Аллоҳ Таоло айтади:\n«Улар ёлғон, ботил ишлар устида ҳозир бўлмайдилар. Агар беҳуда ишлар олдидан ўтиб қолсалар, олийжаноблик билан юз ўгириб кетадилар» (72-оят). Бу ердаги «ёлғон, ботил ишлар», дея ифодаланган маъно оятда «зур» калимаси билан келтирилган. Ибн Касир тафсирида «зур» калимасини ширк, бутларга сиғиниш, ёлғон сўз, куфр, беҳуда ва ботил ишлар, мусиқа каби маънолар билан шарҳ қилинади. Шу билан бир қаторда муаллиф Абул-олия, Товус, Ибн Сийрин, Заҳҳоқ, Рабий ибн Анасдан ривоят қилиб айтадиларки, бу олимларнинг сўзларига қараганда «зур» калимасидан мурод мушрикларнинг байрамларидир. Демак, бу оятдан Аллоҳнинг севимли бандалари номусулмонларнинг байрамларига ҳозир бўлмайдилар, деган маъно ҳам чиқади.\nҲанафий мазҳабининг машҳур уламоларидан аллома Мулло Али Қори раҳимаҳуллоҳ «Фиқҳул-акбар» китобига битган шарҳларида «Диндан чиқарадиган лафзлар ва ҳаракатлар» бобида ёзадилар: ««Ал-Хулоса»да келадики, кимки наврўз кунида мажусийга тухум ҳадя қилса, кофир бўлади. Чунки бу иш мушрикнинг куфри ва бузғунчилигига ёрдам беришдир ёки ҳадя қилиш билан уларга ўзини ўхшатишдир. Бундан наврўз куни мусулмонга бирор нарса ҳадя қилса кофир бўлмайди, деган хулоса келиб чиқади. Аммо бунда ҳам мулоҳаза бор. Чунки ўхшашлик мавжуддир. Бироқ, бу иш қасддан эмас, тасодифан наврўз кунига тўғри келиб қолса, зарари йўқ» (499-бет). «Кимки наврўз куни кофирлар (байрам учун) йиғиладиган ерга чиқса, кофир бўлади. Чунки бу куфрни эълон қилишдир» (500-бет).\nБу сўзлардан хулоса шуки, янги йил байрами ҳам мусулмонларнинг байрамлари эмас экан. Аксинча, у Аллоҳнинг ўғли бор, дея ширк эътиқодда бўлган насоролар байрами экан. Бинобарин, уни нишонлаш, унда иштирок этиш мусулмонлар учун ножоиздир.\nАллома Муҳаммад ибн Солиҳ ал-Усаймин раҳимаҳуллоҳ янги йил байрами билан табриклаш ва бу байрамда иштирок этишнинг ҳукми ҳақида сўралган эдилар. У киши бу саволга жавоб бериб, жумладан шундай деганлар:\n«Кофирларни янги йил байрами билан ёки бошқа диний байрамлари билан табриклаш ихтилофсиз ҳаромдир. Ибнул-Қаййим раҳимаҳуллоҳ «Аҳкому аҳлиз-зимма» китобларида зикр қиладиларки: «Кофирликка хос бўлган шиорларни табриклаш ихтилофсиз ҳаромдир. Масалан, уларнинг байрамлари, рўзалари билан табриклаб, «сизга байрам муборак», деб айтиш ёки бошқа бир кўринишда табриклаш - агар ўша сўзни айтувчи одам кофирликдан қутулиб қолса ҳам - ҳаром ишлардандир. Бу ўша кофирнинг хочга сажда қилишини табриклаш билан баробардир».\nАгар улар ўз байрамлари билан бизни табрикласалар, биз уларга жавоб бермаймиз. Чунки бу бизнинг байрамимиз эмас. Чунки булар Аллоҳ рози бўлмайдиган байрамлардир. Чунки бу байрамлар ё уларнинг динида ўйлаб топилган бидъат байрамлар ёки асли бўлса ҳам, Аллоҳ Муҳаммад соллаллоҳу алайҳи ва саллам орқали барча халойиққа юборган Ислом дини билан мансух бўлган байрамлардир…\nМусулмон киши шундай байрам муносабати билан уларнинг таклифларини қабул қилиши ҳаромдир. Чунки бу уларни табриклашдан кўра қаттиқроқ иш ва улар билан шу байрамда иштирок қилишдир. Шунингдек, бу муносабат билан йиғинлар ўтказиб, ўзини кофирларга ўхшатиш, ҳадялар алмашиш, ширинликлар тарқатиш, таомлар тайёрлаш, ишдан таътил бериш ва бошқа тадбирлар мусулмонлар учун ҳаром бўлади...» (Ибн Усаймин, 1411ҳ/5/25).\n«Янги йилни нишонлаш ва жаҳаннам эгаларига ўхшаб қолиш» китобининг муаллифи Абдуллоҳ бин Абдулҳамид ал-Асарий ёзадилар:\n«Мусулмон биродарим, Аллоҳ бизни ҳам, сизни ҳам ҳақ йўлга бошласин. Юқорида айтилганларнинг барчасидан маълум бўлдики, бирор-бир ҳолатда кофирларни табриклаш ёки улар билан қутлов ва байрам номалари алмашиниш мумкин эмас… Кофирлар Марям Исо алайҳиссаломни дарахт тагида туққан, деб эътиқод қиладилар ва бу дарахтни ўзларига диний рамз қилиб олганлар. Уларнинг куфрлари, залолатлари ва диний шиорларини барпо қилишда ёрдам берадиган бирон нарсани уларга сотиш мумкин эмас. Афсуски баъзи мусулмонларни кўрамиз, кофирлар билан муомалада бепарволик қиладилар. Улар билан бўладиган олди-сотди ишларида жуда аҳамиятсиз бўладилар. Қарасангиз, улар ботил муносабатларга хослаб чиқарилган нарсаларни харид қиладилар, сотадилар. Масалан, арча дарахти, гуллар, атирлар ёки табрик ва қорбобо сурати туширилган қоғозлар, шу кунга бағишлаб чиқарилган кийимлар, ҳадялар билан савдо қиладилар. Бу нарсалар кофирларнинг ботил шиорларидандир».\n«Мусулмонларнинг кофирларга улар байрамларида фойдаланадиган нарсаларни: овқат, либос, райхон ва шу каби ашёларни сотишлари ёки ҳадя қилишларида уларнинг ҳаром қилинган байрамларини ўтказишга бир нав ёрдам бериш бор. Бу ердаги ҳукм ароқ ишлаб чиқариш учун кофирларга узум ёки шарбат сотиш мумкин эмас, деган қоидага асосланади. Шунга ўхшаб мусулмонга қарши уруш қилишини била туриб, уларга қурол сотиш ҳам мумкин эмас» (Ибн Таймийя, «Иқтизоус-сиротил мустақийм», 2/15).\nМусулмон киши ўзининг муқаддас шиорларини, Ислом буюрган байрамларини ҳурмат қилиши ва улуғлаши лозим. Афсуски, миллионлаб мусулмонлар яшайдиган бизнинг юртимизда Исломий байрамлар номусулмонларнинг байрамларидан кўра анча эътиборсиз ўтказилади. Мусулмонлар янги йил, наврўз каби байрамларни ниҳоятда катта тантаналар ва исрофгарчиликлар билан ўтказганлари ҳолда, Рамазон ва Қурбон ҳайитларига аҳамиятсиз бўладилар. Бу кунларни фақат дам олиш кунлари каби ўтказишдан нарига ўтмайдилар. Шундай бўлса-да, биз мусулмонлар ўзимизнинг динимизга ўзимиз амал қилишимиз керак. Фарзандларимизнинг ўзгалар томонидан кўтар-кўтар қилинган кунларни байрам қилишига, шу сабабли фисқу фужур ва аҳлоқсизлик ишларига аралашиб қолишига йўл қўйиб беришимиз мумкин эмас. Янги йил кутиш кечаси ва ҳоказо ношаръий ишлар сабабидан содир бўладиган жиноятлар, бузуқликлар жамиятга, динга қанчалар зарар келтиришини биз мусулмонлар яхши англашимиз ва ўзимизни, оиламизни, фарзандларимизни бундан сақлашимиз лозим.\nАллоҳ таолодан бизга ҳаром қилган нарсалардан сақлаши, ҳалоли билан ҳаромидан, тоати билан осийлигидан паноҳ бериши ҳамда Ўз фазли билан бошқалардан кифоя қилишини сўраймиз.\nRE: Янги йил байрамини нишонлаш\nСавол: Айрим мусулмонлар «Оналар байрами» ва «Янги йил байрами» каби ғайри муслимларнинг Аллоҳ бирон ҳужжат нозил қилмаган байрамини нишонлайдилар. Шу байрамлар муносабати билан тўпланишнинг ҳукми нима?\nЖавоб: Мазкур байрамларнинг барчаси бидъат байрамлар бўлиб, улар муносабати билан тўпланиш ва уларни нишонлаш жоиз эмас. Чунки Ислом динида иккита: Рўза ва Қурбон ҳайитидан бошқа байрам йўқ. Шунга кўра Аллоҳ таоло бу мавзудаги ҳақиқат билан онгини мунаввар қилган инсон, ушбу бидъат байрамлар учун тантаналар қилаётган одамга уларнинг бидъат эканини мулойимлик билан, атрофлича тушунтирсин. Агар у бу бидаъатдан воз кечса яхши, акс тақдирда уни қилиш билан гуноҳкор бўлади.\nИлмий Тадқиқотлар ва Фатво Бериш Доимий Қўмитаси, Фатво № 16419 – 1.\nЯнги йил, Наврўз ва бошқа байрамларни нишонлашнинг ҳукми\nСавол: Янги йил, Наврўз ва бошқа байрамларни нишонлашнинг ҳукми нима?\nЖавоб: Кофирларни рождество ёки бошқа байрамлар билан қутлашнинг ҳаромлигига аксар уламо иттифоқ қилганлар. Ибн ал-Қоййим ўзининг «Аҳкам Аҳл Аз-Зимма» китобларида қуйидаги гапларни келтирадилар: «Кофирларни уларнинг байрамларида қутлаш барча олимларнинг назарида ҳаромдир, ҳамда уларга «Байрамингиз билан табриклайман» ёки «Байрамларни яхши ўтказинг» ва шу каби сўзларни айтиш ҳам ҳаром. Буни айтган (мусулмон) куфрдан қутулса-да, ҳаромдан қутула олмайди. Бу ҳудди бировни хоч (крест)га сажда қилганида қутлашдек, балки ундан ҳам ёмонроқ ишдир. Бировни ароқ ичгани учун ёки одам ўлдиргани учун, зино қилгани учун ва ҳоказолар учун қутлаш қанчалик катта гуноҳ бўлса, бу байрамлар билан қутлаш ҳам ҳудди шу кабидир. Ўз динини ҳурмат қилмайдиган инсонлар кўпинча мана шу хатога йўл қўядилар, улар қилаётган ишининг қанчалик улкан гуноҳ эканлигини англамайдилар. Бошқаларни Аллоҳга осий бўлгани учун ёки бидъат ва куфр амали қилгани учун табриклаган инсон Аллоҳнинг ғазабига мубтало бўлади» (1/205, 206).\nДемак кофирларни бу байрамлар билан қутлаш ҳаром экан, бу билан биз уларнинг байрамлари ва уларнинг тутган йўли тўғри эканлигини тасдиқлаган бўламиз. Дилида бу байрамлар нотўғри ва залолат эканлигини била туриб ҳам шундай қилиш мумкин эмас.\n«Агар сизлар кофир бўлсангизлар, бас албатта Аллоҳ сизлардан беҳожатдир. (Аммо) У Ўз бандаларининг кофир бўлишига рози бўлмас. Агар шукр қилсангизлар (ва иймон келтирсангизлар), У зот сизлар учун (фақат шукр қилиб, иймон келтиришларингизгагина) рози бўлур» (Зумар: 7).\n«Бугун сизларга динингизни комил қилдим, неъматимни бенуқсон, тўкис қилиб бердим ва сизлар учун (фақат) Исломни дин қилиб танладим» (Моида: 3).\nДемак уларни бу кунларда қутлаш ҳаром экан, улар ким бўлишидан қатъий назар, ҳамксабингизми, қўшнингизми ва ҳоказо.\nАгар улар сизни бу кунларда қутлашса уларга жавоб берманг, сабаби бу мусулмонларнинг байрами эмас ва Аллоҳ бу байрамларни қабул қилмаган. Аслида ўша байрамлар уларнинг динидаги бидъат амаллардир. Агар улар тўғри бўлган тақдирда ҳам Аллоҳ томонидан Муҳаммад соллаллоҳу алайҳи васаллам орқали одамзотга туширилган Ислом келиши билан бекор қилингандир. Аллоҳ таоло айтади:\n«Кимда-ким Исломдан ўзга дин истаса, бас (унинг «дини» Аллоҳ ҳузурида) ҳаргиз қабул қилинмайди ва у охиратда зиён кўргувчилардандир» (Оли Имон: 85).\nШунингдек бу кунларда кофирлар томонидан ўтказиладиган маросимларда қатнашиш ҳам ҳаромдир, аслида бу уларни табриклагандан ҳам кўра улканроқ гуноҳдир.\nБу байрамларда кофирларга тақлид қилиб дастурхонлар ёзиш, бир-бирига совға улашиш, ширинликлар ва таомлар тарқатиш ёки бу кунларни дам олиш куни қилиб белгилаш эса мутлақ ҳаром бўлган амаллардандир. Расулаллоҳ соллаллоҳу алайҳи васаллам дедилар: «Кимки бировга тақлид қилса, ўзи ҳам ўшалардан бўлибди» (Абу Довуд ривояти). Шайхулислом Ибн Таймия ушбу гапларни айтган эканлар: «Кофирларга уларнинг байрам кунлари тақлид қилиш билан инсон уларнинг ботил эътиқоди ва куфр амаллари унга ҳам ёқишини кўрсатади ва кофирларга мусулмонларни йўлдан уришда, адаштиришда, ҳамда уларни камситишига имконият очиб беради».\nШайх Муҳаммад ибн Солиҳ Усаймийн\n«Мажмуъул Фатава Шайх Ибн Усаймин», 3/44, 3/369.\nyangi yilni nishonlashni joiz deyuchi imomlarni hukmi\nAssalamu a'laykum va rohmatullohi va barokaatuh\nba'zi bir yangi yilni nishonlashni joiz deyuchi imomlarni hukmi nima? ularni da'volari ashariylashib ulgurgan jamiu'l azhar imomlari yangi yilni nishonlashni joiz diyishgan, demak nishonlayveramiz, kim yangi yilni nishonlashni joizmas desa u fitnachi, dib omma mu'minlarga o'zini safsatalarini singdiradigan masjid imomlarini hukmi nima? unday odamni ortida namoz o'qilaveradimi yoki o'qilmiydimi? xatto ba'zi o'lkalarda birorta masjid imomi qolmaydiki, ularning hammasi yangi yilni nishonlashlikni joiz, deyishadi, joyi kelsa bunga da'vat ham qilishadi. haqni botil bilan aralashtirib, eski yildigi gunohlarni yengi yilda qilmaylik, deb qur'on, hadis va asarladan hujjat olib kelishadi...\nRE: Янги йилни қутлаш\nМусулмонларнинг насронийлар билан янги йилда иштирок этишлари ҳукми\nСавол: “Шуни кўриш мумкинки, айрим мусулмонлар янги йилда ёки -ўзлари номлаганларидек- Крисмасда насронийлар билан иштирок этяптилар. (Савол йўлловчи) йўлланма беришингиздан умидвор”.\nЖавоб: “На мусулмон ва на муслимага насроний ёки яҳудий ёҳуд кофирлардан иборат бошқалар билан уларнинг байрамларида иштирок этишлиги жоиз бўлмайди. Балки ушбуни тарк этишлик вожиб бўлади. Чунки ким ўзини бир қавмга ўхшатса, бас, улардандир. Росул соллаллоҳу алайҳи ва саллам бизни уларга ўзимизни ўхшатишимиз ва уларнинг хулқи билан хулқланишимиздан огоҳлантирдилар. Мўмин ва мўминага ушбудан ҳазир бўлишлиги ва ушбу байрамларни ташкиллаштиришликда бирор нарса билан ёрдам бермаслиги вожиб бўлади. Чунки у Аллоҳнинг шариатига зид байрамлар бўлиб, уни Аллоҳнинг душманлари нишонлайди. Бас, уларда иштирок этиш, (байрам) иштирокчилари билан ҳамкорлик қилиш, уларга бирор нарса билан ёрдам кўрсатиш жоиз эмас. На чой, на қаҳва, на идишлар каби нарсалардан иборат бирор нарса ва шунга ўхшашлар билан (ёрдам кўрсатиш жоиз эмас). Аллоҳ субҳанаҳу ва таоло айтадики: “Яхшилик ва тақво йўлида ҳамкорлик қилингиз, гуноҳ ва ҳаддан ошиш йўлида ҳамкорлик қилмангиз!”. (Моида/2). Кофирлар билан уларнинг байрамларида иштирок этишлик гуноҳ ва тажовуз йўлида ҳамкорлик қилишликдан бир турдир. Демак, ҳар бир мусулмон ва муслимага ушбуни тарк этишлик вожибдир. Оқил кишига одамлар қилаётган ишга алданиб қолишлиги ярамайди. Балки шариатга, ислом ва у олиб келган йўлга назар ташлашлиги, Аллоҳ ва Росулининг буйруғига бўйинсунишлиги, одамларнинг ишларига қарамаслиги вожиб бўлади. Чунки аксар одамлар Аллоҳ жорий қилган нарсага аҳамият бермайдилар. Аллоҳ азза ва жалла Ўзининг Буюк Китобида айтганидек: “Ер юзидаги кимсаларнинг жуда кўпларига итоат қиладиган бўлсангиз, сизни Аллоҳнинг йўлидан оздирурлар”. (Анъом/116). Субҳанаҳу шундай деди: “Гарчи сиз (барча одамларнинг иймон келтиришларини) жуда истасангиз-да, одамларнинг кўплари мўмин бўлмайдилар”. (Юсуф/103). Шариатга зид урф-одатларга амал қилишлик жоиз эмас, гарчи одамлар уни қилсалар ҳам. Мўмин киши ўз амал ва сўзларини ҳамда одамларнинг иш ва сўзларини Китоб ва суннат (тарозиси)да тортиб кўради. Аллоҳнинг Китоби ва Росули соллаллоҳу алайҳи ва салламнинг суннатига ёки у иккисининг бирига мувофиқ келгани қабул қилинади, гарчи одамлар уни тарк этсаларда. У иккисига ёки бирига зид келгани рад этилади, гарчи одамлар уни бажарсаларда. Аллоҳ таоло барчани тавфиқ ва ҳидоят билан ризқлантирсин. Жазакумуллоҳу хойрон”\n(12-16-2012 14:06)mutaallim писал(а):\nЖавоб: “На мусулмон ва на муслимага насроний ёки яҳудий ёҳуд кофирлардан иборат бошқалар билан уларнинг байрамларида иштирок этишлиги жоиз бўлмайди. Балки ушбуни тарк этишлик вожиб бўлади. Чунки ким ўзини бир қавмга ўхшатса, бас, улардандир. Росул соллаллоҳу алайҳи ва саллам бизни уларга ўзимизни ўхшатишимиз ва уларнинг хулқи билан хулқланишимиздан огоҳлантирдилар. Мўмин ва мўминага ушбудан ҳазир бўлишлиги ва ушбу байрамларни ташкиллаштиришликда бирор нарса билан ёрдам бермаслиги вожиб бўлади. Чунки у Аллоҳнинг шариатига зид байрамлар бўлиб, уни Аллоҳнинг душманлари нишонлайди. Бас, уларда иштирок этиш, (байрам) иштирокчилари билан ҳамкорлик қилиш, уларга бирор нарса билан ёрдам кўрсатиш жоиз эмас. На чой, на қаҳва, на идишлар каби нарсалардан иборат бирор нарса ва шунга ўхшашлар билан (ёрдам кўрсатиш жоиз эмас). Аллоҳ субҳанаҳу ва таоло айтадики: “Яхшилик ва тақво йўлида ҳамкорлик қилингиз, гуноҳ ва ҳаддан ошиш йўлида ҳамкорлик қилмангиз!”. (Моида/2). Кофирлар билан уларнинг байрамларида иштирок этишлик гуноҳ ва тажовуз йўлида ҳамкорлик қилишликдан бир турдир. Демак, ҳар бир мусулмон ва муслимага ушбуни тарк этишлик вожибдир. Оқил кишига одамлар қилаётган ишга алданиб қолишлиги ярамайди. Балки шариатга, ислом ва у олиб келган йўлга назар ташлашлиги, Аллоҳ ва Росулининг буйруғига бўйинсунишлиги, одамларнинг ишларига қарамаслиги вожиб бўлади. Чунки аксар одамлар Аллоҳ жорий қилган нарсага аҳамият бермайдилар. Аллоҳ азза ва жалла Ўзининг Буюк Китобида айтганидек: “Ер юзидаги кимсаларнинг жуда кўпларига итоат қиладиган бўлсангиз, сизни Аллоҳнинг йўлидан оздирурлар”. (Анъом/116). Субҳанаҳу шундай деди: “Гарчи сиз (барча одамларнинг иймон келтиришларини) жуда истасангиз-да, одамларнинг кўплари мўмин бўлмайдилар”. (Юсуф/103). Шариатга зид урф-одатларга амал қилишлик жоиз эмас, гарчи одамлар уни қилсалар ҳам. Мўмин киши ўз амал ва сўзларини ҳамда одамларнинг иш ва сўзларини Китоб ва суннат (тарозиси)да тортиб кўради. Аллоҳнинг Китоби ва Росули соллаллоҳу алайҳи ва салламнинг суннатига ёки у иккисининг бирига мувофиқ келгани қабул қилинади, гарчи одамлар уни тарк этсаларда. У иккисига ёки бирига зид келгани рад этилади, гарчи одамлар уни бажарсаларда. Аллоҳ таоло барчани тавфиқ ва ҳидоят билан ризқлантирсин. Жазакумуллоҳу хойрон”.\nИбн Атийя раҳимаҳуллоҳ деди: “Кишилар динларида қанча бидъат пайдо қилсалар, шунча суннат улардан тортиб олинади”.\nRE: yangi yilni nishonlashni joiz deyuchi imomlarni hukmi\n(11-30-2012 22:22)muhammad писал(а): Assalamu a'laykum va rohmatullohi va barokaatuh\n(11-30-2012 22:22)muhammad писал(а): ba'zi bir yangi yilni nishonlashni joiz deyuchi imomlarni hukmi nima? ularni da'volari ashariylashib ulgurgan jamiu'l azhar imomlari yangi yilni nishonlashni joiz diyishgan, demak nishonlayveramiz, kim yangi yilni nishonlashni joizmas desa u fitnachi, dib omma mu'minlarga o'zini safsatalarini singdiradigan masjid imomlarini hukmi nima? unday odamni ortida namoz o'qilaveradimi yoki o'qilmiydimi? xatto ba'zi o'lkalarda birorta masjid imomi qolmaydiki, ularning hammasi yangi yilni nishonlashlikni joiz, deyishadi, joyi kelsa bunga da'vat ham qilishadi. haqni botil bilan aralashtirib, eski yildigi gunohlarni yengi yilda qilmaylik, deb qur'on, hadis va asarladan hujjat olib kelishadi...\nЯнги йилни нишонлашлик ҳаром эканига юқорида етарлича маълумотлар келтирилди алҳамдулиллаҳ.\nЭнди ушбу байрамни нишонлашлик жоиз деган имомни ортида намоз ўқишлик масаласига келсак, аҳли сунна вал жамоа эътиқодига кўра имом эътиқоди куфр даражасида бўлмас экан, унинг қилган фисқ ва бидъатидан қатъий назар унга иқтидо қилишлик жоиз бўлади. Бу ҳақида кенгроқ маълумот олишлик учун қуйидаги манзилга мурожаат қилинг:\nФожир ёки бидъатчи имомнинг ортидан намоз ўқиш\nعُرضت على السيف خمس مرّات، لا يقال لي: ارْجع عن مذهبك، لكن اسكتْ عمن خالفك، فأقول: لا أسكت. أبو إسماعيل الهروي\nБеш мартта қилич остига келтирилдим. Менга: «Йўлингдан қайт», дейилмади. Бироқ: «Сенга хилоф бўлганлардан тилингни тий», (дейилди). Мен эса: «Жим бўлмайман», дедим.\nАбу Исмоил ал-Ҳарвий\nМусулмон бўла туриб наҳот янги йилни нишонласак?!\nСўнг, бундан ҳам ёмонроғи, баъзи мусулмонлар янги йилни нишонлайди, ҳамда уни улуғлайди, қадрлайди. У эса насронийлар диний муносабатига боғлиқ. У қайси? Нима? Масиҳ Исо ибн Марям алайҳиссолату вассалом туғилган кунидир. Шундай қилиб, янги йил арафасини нишонлаш, ҳа, Масиҳ туғилган куни муносабатини (нишонлашда насронийлар) диний шиорларига шодланиш бор ва куфрий шиорларга шодланиш бор. Агар ким бундан шодланса, ўша куфрдан саломат бўлса-да, Ибнул Қоййим раҳимаҳуллоҳ «Аҳком аҳли зимма» (1/441) китобида айтганидек, бу маст қилувчи ичимлик ичиш ва хочга сиғинишга шодланишдан кўра баттарроқдир. Масала хатарли, эй биродарлар! Инсонга янги йилни нишонлаши ҳаром бўлади, агарда у мусулмон бўлса. Шунингдек уларни ушбу байрам билан табриклаши ҳаром, агарда у мусулмон бўлса. Шунингдек уни табриклашса, унга ушбу табрикка жавоб қайтариши ҳаром бўлади, агарда мусулмон бўлса. Субҳаналлоҳ! Уларнинг диний шиорлари дея эътибор қилинган байрам билан уларни табриклашимиз керакми?! Бу куфрга рози бўлишдан бошқа нарса эмасми?!\nЛекин уларни табрикловчиларнинг кўпчилиги уларнинг дини ёки шиорларини улуғлашни мақсад қилмайди. Улар бундан нимани мақсад қилишади? Улар хуш муомала бўлишни мақсад қилишади. Бу эса хато! Биров айтсаки: Мен уларга нисбатан хуш муомаламан, чунки улар менга нисбатан хушмуомала бўладилар ва мени Ийдул Фитр ҳамда ийдул Адҳа билан табриклайдилар. Айтамизки: Алҳамдулиллаҳ. Агар улар сени Ийдул Фитр ҳамда Ийдул Адҳа билан табрикласа, демак улар сени Аллоҳ бандаларига келтирган шаръий байрам билан табриклабди. Ийдул Фитр ҳамда Ийдул Адҳа уларнинг байрамлари бўлиши фарз қилинган, чунки улар Исломни қабул қилишлари вожибдир. Лекин агар сен уларни янги йил билан табрикласанг, унда сен уларни Аллоҳ байрам қилмаган байрам билан табриклаган бўласан.\nШундай қилиб, ушбу янги йил байрами на тарихда асли бор, на шариатда асли бор. Исо ибн Марям уларга ушбу байрамни қоим қилишни буюрмаган. У ёки Масиҳ шариатига бидъат ва залолат бўлиб киритилган, ёки у Исо ибн Марям шариатида машруъ бўлган, бироқ кейин Ислом шариати билан бекор бўлган. Нима бўлган тақдирда ҳам унинг асли йўқ. Чунки агар биз бу насронийлар бидъатидан ва уларнинг шариатидан эмас деб айтсак, унда бу залолат бўлади. Агар биз буни уларнинг шариатидан десак, унда у мансух (бекор) бўлган. Аллоҳга мансух шариат асосида ибодат қилиш эса залолат. Ҳар қандай ҳолатда ҳам бу залолат. Агарда у залолат бўлса, қандай қилиб мен мусулмон бўла туриб уларни бу билан табриклай?! Жавоб берганимиздек, улар бизни бизнинг байрам билан табриклаши, биз эса уларни уларнинг байрами билан табрикламаслигимиз сабаби, чунки бизнинг байрамлар Аллоҳ азза ва жалла амри билан шаръий бўлган, уларники эса шаръий эмас. Чунки у улар шариатида тўқиб чиқарилган, ёки шариатимиз билат мансух бўлган. Ҳар қандай ҳолатда ҳам унинг асоси йўқ.\nИсро ва Меърож кечасини нишонлаш Admin 2 7,545 04-13-2018 17:54\nСевишганлар (Валентин) кунини нишонлаш Admin 9 18,102 02-22-2017 12:34\nТуғилган кунни нишонлаш Abdulloh Salafiy 0 3,583 02-18-2013 12:17\nПосл. сообщение: Abdulloh Salafiy\nҲижрий янги йилни нишонлаш Муслим 0 4,222 11-15-2012 18:41\nШаъбон ойи ўртасини нишонлаш ва турли ибодатлар билан хослаш Admin 5 12,422 07-16-2011 13:15\nТекущее время: 01-21-2019, 21:50 Работает на MyBB, © 2002-2019 MyBB Group. Theme by Justin S. Modified By Tavhid.com


Афғонистон Марказий сайлов комиссияси ўтган шанба куни бўлиб ўтган президентлик сайловида берилган овозларни ҳисоблашни бошлашга кўрсатма берди\n“Афғон халқи ва дунё жамоатчилиги кутаётган вақт келди. Овозларни ҳисоблаш ишлари бошланди.”\nАйни вақтда хорижий экспертлардан тузилган мустақил комиссия сайлов қоидалари бузилгани тўғрисида тушган шикоятлар юзасидан текширувни давом эттирмоқда. Сайловнинг якуний натижалари шу ой охирида эълон қилиниши кутилмоқда. Ҳозирдаёқ кўпчилик томонидан бу сайловларда Афғонистон етакчиси Ҳамид Карзай ғолиб чиққан, деган фикр билдирилмоқда.


Сен – қудрат манбаи, саодат маскани, жонажон Ўзбекистоним! – Jurnalist\nR S2020-09-02T09:56:12+05:002 Sentabr, 2020|Умумий янгиликлар|\nБугун бутун дунёни ташвишга солаётган ва инсонлар саломатлиги, иқтисодий ўсишига жиддий зарар етказаётган пандемия даврида ҳам Ўзбекистон қудрат манбаи эканини яна бир карра исботламоқда.\nЖонажон Ватанимиз – Ўзбекистон Республикаси ўзининг давлат мустақиллигини қўлга киритгани ва мустақил тараққиёт йўлини бошлаганига 29 йил тўлди. Истиқлол эл-юртимиз учун ўз тақдирининг ҳақиқий эгаси бўлиб, қадр-қимматини англаб, муносиб ҳаёт кечириш, юртимизда ҳуқуқий демократик давлат ва фуқаролик жамиятини барпо этиш имкониятини яратди. Айни пайтда у ҳар бир одамнинг иқтисодий, ижтимоий соҳаларда истеъдод ва қобилиятини тўла намоён этиши, ҳуқуқ ва эркинликларини рўёбга чиқаришининг мустаҳкам заминидир.\nМустақиллик йилларида кўҳна тарихимиз, бой меросимиз, миллий давлатчилигимиз, муқаддас динимиз, урф-одат ва анъаналаримиз қайта тикланди. Бугунги кунда меҳр-оқибат, бағрикенглик ҳамжиҳатлик каби олижаноб фазилатлар, миллий ва умумбашарий қадриятларга ҳурмат, Ватан тақдири ва келажагига дахлдорлик туйғуси юрагимизнинг туб-тубидан ўрин олди.\nИстиқлол туфайли ўзлигимизни англадик, озод халқ, мустақил давлат сифатида Ўзбекистоннинг бор бўй-бастини, улкан салоҳиятини бутун дунёга намоён қилиш имкони очилди. Озодлик боис бизни жаҳон таниди, халқимизнинг фидокорона меҳнати, ёшларимизнинг ғайрати, азму шижоати ила ватанимизнинг шон-шуҳрати олам узра янада кенгроқ ёйилмоқда. Ҳуррият берган беқиёс имкониятлар негизида эртанги кунимиз – эркин ва фаровон келажагимизни ўз қўлимиз билан бунёд этмоқдамиз.\n«Мустақиллик» ва «ислоҳот» тушунчаларига муштарак сўзлар сифатида қарашимиз табиий, албатта. Чунки фақат мустақил давлат ва мустақил жамиятдагина ислоҳотларни амалга ошириш мумкин. Мустақиллик ҳам, ислоҳотлар ҳам инсоннинг яхши яшаши, муносиб турмуш даражасига эришиши учун зарур шароит яратди.\nШу боис қарийб чорак асрдан зиёд вақт ўтган бўлсада, мустақиллик тантанаси кечагидек қувончларимизни безайверади. Қалбларимизга олам-олам бахт, бетакрор ҳис-туйғуларни бағишлайверади.\nБу йилги истиқлол байрамимиз «Сен – қудрат манбаи, саодат маскани, жонажон Ўзбекистоним!» деган улуғвор шиор остида нишонлаяпмиз. Мамлакатимизда ўтган йиллар давомида истиқлолимизни мустаҳкамлаш, халқаро майдонда нуфузга эга бўлиш учун мисли кўринмаган ишлар амалга оширилди. Айниқса, бугун бутун дунёни ташвишга солаётган ва инсонлар саломатлиги, иқтисодий ўсишига жиддий зарар етказаётган пандемия даврида ҳам Ўзбекистон қудрат манбаи эканини яна бир карра исботламоқда. Халқимизнинг матонати, Президентимизнинг доно сиёсати туфайли шундай мураккаб шароитда ҳам мамлакатимизда ислоҳотлар, бунёдкорлик ишлари тўхтаб қолган эмас.\nИстиқлол туфайли эришган ютуқларимиз ҳақида ҳар қанча тўлқинланиб гапирсак арзийди. Узоққа бормайлик сўнги тўрт йил ичида рўй берган ўзгаришларни олайлик. Биргина мактабгача таълим соҳасида мисли кўрилмаган ўзгаришларни бугун ҳар бир юртдошимиз сезиб, кузатиб турибди. Таълимнинг пойдевори ҳисобланган мактабгача таълим тизимига давлат томонидан бу қадар тизимли ва бир-бирини тўлдирувчи эътибор ҳамда амалий ёрдам кузатилмаган, десак муболаға бўлмайди.\nСоҳада йиғилиб қолган муаммоларни ҳал етиш ва 3 ёшдан 7 ёшгача бўлган болаларнинг тўлақонли таълим-тарбия олишини таъминлаш масаласи давлатимиз раҳбари томонидан кечиктириб бўлмас вазифа сифатида илгари сурилди. Сабаби боғчалар таълим муассасаси вазифасини бажариш ўрнига ота-она ишда бўлган вақтда болага қараб турадиган муассасага айланиб қолгани, қамровнинг пастлиги, биноларнинг таъмирталаблиги, бошқа мақсадларда ишлатилгани, методик жиҳатдан тўлиқ таъминланмагани, педагоглар ижтимоий ҳимояси ва маошининг пастлиги каби комплекс муаммоларни ҳал етиш кечиктириб бўлмас масала еди. Кейинги 20 йил давомида давлат тасарруфидаги мактабгача таълим муассасалари сони 45 фоизга камайгани, 2,45 миллион боладан 818 минг нафаригина боғчаларга қамраб олингани бу фикрлар исботи бўла олади. Мактабгача таълим муассасалари инфратузилмаси ва моддий-техник базасининг яроқсиз ҳолати болаларни мактабгача таълим билан тўлиқ қамраб олишни таъминлашга имкон бермасди.\nПрезидентимизнинг «Ўзбекистон Республикаси Мактабгача таълим вазирлиги фаолиятини ташкил етиш тўғрисида»ги қарорга мувофиқ соҳада янги тизим яратилди. Ўзбекистон Республикаси мактабгача таълим тизимини 2030 йилгача ривожлантириш концепцияси ишлаб чиқилиб, уни амалга оширишни кўзловчи «Йўл харитаси»да 2019 –2024 ва 2025 – 2030 йилларда мактабгача таълим тизимини ривожлантиришнинг мақсадли кўрсаткичлари белгиланди…\nЎтган қисқа вақт мобайнида соҳада йиғилиб қолган муаммо ва мавжуд камчиликлар бартараф этиб келинмоқда. Таълим-тарбия сифати ва самарадорлигини оширишда қулай шарт-шароитларнинг яратилаётгани алоҳида аҳамият касб этади. Янги объектларнинг қурилиши, мавжудларининг кенгайтирилиб, уларни замонавий ва зарурий жиҳозлар билан таъминланиши мактабгача таълим муассасалари қамровини оширишда муҳим ўрин тутмоқда.\nМутахассисларнинг илмий хулосаларига кўра, инсон ўз умри давомида оладиган барча ахборот ва маълумотнинг 70 фоизини 5 ёшгача бўлган даврда олади. Шу боис болаларнинг соғлом ва билимли, Ватанпарвар, етук кадрлар бўлиб вояга етишида боғча тарбияси жуда муҳим ўрин тутади. Шу боис карантин даврида ҳам таълим-тарбия иши тўхтаб қолгани йўқ. «Ҳар яхшининг бир ёмони, ҳар ёмоннинг бир яхшиси бор», дейди халқимиз. Шу маънода, карантин тартибининг жорий этилгани таълим-тарбия муассасаларининг масофавий таълимга ўтиш ишларини жиддий синовдан ўтказди. Фаолиятимизни онлайн тарзда бўлсада бир зум тўхтатмадик. Машғулотлар болажонлар қизиқишини орттириш билан бирга, уларнинг дунёқарашини, тафаккурини бойитишга хизмат қиляпти, десам муболаға бўлмайди. Айниқса, Мустақиллигимизнинг 29 йиллиги муносабати билан ўтказилган «Энг улуғ, энг азиз», «Ватан учун яшайлик», «Ранглар жилосида она Ватан», «Ватан менинг нигоҳимда» мавзуларидаги машғулотлар уларда катта таассурот қолдирди.\nМухтасар айтганда, Мустақиллик шарофати билан амалга оширилаётган ишлар доирасидаги ислоҳотлар қаторида мактабгача таълимнинг ҳам эртанги порлоқ келажагидан барчамиз умидвор ва манфаатдормиз.


"Снайпер" танлови: Форексда $1.500 ўйналади\nАсосий саҳифа Промоакции Танловлар Снайпер\nҚуйида "Снайпер" (Мерган) жорий танловининг иштирокчилари жадвали тақдим этилган. Сиз кейинги танловга рўйхатга олиш тугмасини босиб, ҳозироқ рўйхатдан ўтишингиз мумкин. Рўйхатдан ўтишингиздан сўнг Сизнинг ник жадвалда пайдо бўлади. Бу ва бошқа танловлар масаласидаги истаган саволлар билан Сиз қуйидаги манзил орқали мурожаат қилишингиз мумкин:[email protected].\nСумма призовых выплат\nТанлов ўтмоқда, унинг тугаши 24 Сентября 2021. Сиз кейинги танловда рўйхатдан ўтишингиз мумкин, у 27 Сентября 2021 дан 1 Октября 2021 гача ўтади.** Навбатдаги танловга рўйхатдан ўтиш унинг бошланишидан 1 соат олдин тугайди.


АҚШнинг биринчи рақамли оиласи солиқ тўловчиларнинг пулини ҳавога совурмоқда\nДобавлено: 15.02.2016, 11:19\nАҚШда ҳам коррупция мавжуд, деб ёзади “Вести” нашри. 2010 йилнинг 4 августида АҚШ президенти Барак Обама 49 ёшга тўлди. Худди шу куни унинг рафиқаси Мишель Обама дам олиш учун Испанияга жўнаб кетди.\nУнинг меҳмонхонадаги номери ипак чойшаблари-у, бошқа қимматбаҳо буюмлар билан безатилди. Айнан 4 августдан бошлаб, 131 минг америкалик ишдан бўшатилиб, пулсиз қолди. Мишель Обаманинг кўнгилли ҳордиқ чиқариши учун эса солиқ тўловчиларнинг кунига 6000 доллардан тўлашига тўғри келди. Мишель Обама ва тўққиз ёшли қизи Сашани бир талай махфий агентлар, хизматчилар – 250 та махсус ёлланган испан тан соқчилари ва АҚШдан келган 68 та қўриқчилар қўриқлаган.\nАмериканинг биринчи хоними музқаймоқ ейишни истаб қолса, Гренада кўчасида қатнов тўхтатилиб, йўллар ёпилди. Мишель хоним Испанияга соатига 11 минг доллар сарфланадиган эрининг самолётида учиб келди. Бу парвознинг умумий қиймати 150 минг АҚШ долларини ташкил этди. АҚШнинг 44-президенти йилига икки марта – ёзда ва рождество байрамида дам олади. Унинг президентлик даври давомида кўнгилли дам олиши учун солиқ тўловчилар 74 миллион АҚШ доллари сарфлашларига тўғри келди. 2014 йилда Обама оиласи билан Гавайи оролларига дам олишга борганда фақатгина самолёт ва қўриқчиларнинг ўзига 5 миллион 316 минг АҚШ доллари сарфлаган.


Болливуднинг энг машҳур бешта жуфтлиги » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Болливуднинг энг машҳур бешта жуфтлиги\nБолливуд инсонларга кўпинча реал ҳаётда содир бўлмайдиган воқеаларни тақдим этади. Гўзал муҳаббат тарихлари ушбу киноиндустрияни машҳур қилди. Томошабинлар қаҳрамонларни чин қалблари билан севиб қолдилар. Барча замонлардаги Болливуднинг мафтункор жуфтликларига бир назар ташлаб кўрайликчи!\nРаж Капур – Наргис\nБу икки инсон оилали бўлишларига қарамасдан, уларнинг ўрталарида қандайдир боғлиқлик борлигини пайқаш қийин эмас эди. Раж Капур ва Наргис ўз ролларини шунчалик қойилмақом қилиб ўйнашган эдики, уларнинг ҳаётда ҳақиқий севишганлар, деган миш-мишлар юрар эди. Бу жуфтлик ҳинд киноиндустриясининг “олтин жуфтлиги” бўлиб қолади.\nАмитабх Баччан – Рекха\nУларнинг муҳаббати Болливуд мухлислари орасида энг кўп муҳокама қилинадигани эди. Амитабхнинг рафиқаси Жая иштирокидаги ушбу севги учбурчагининг сир-асрори махфийлигича қолади. Нима бўлган тақдирда ҳам Амитабх ва Рекха жуфтлиги ҳамиша мухлисларнинг олқишига сазовор бўлиб келган.\nДҳамендра – Хема Малини\nКейинчалик оила қурган Хема ва Дҳарам – бир вақтлар Болливуднинг энг муваффақиятли жуфтликларидан бири бўлган. Уддабурон йигит ва соҳинжамол қиз ажойиб ишқий жуфтликни яратдилар. Бошқа жуфтликлардан фарқли ўлароқ улар бир-бирларини ҳаётда ҳам ҳақиқатдан севар эдилар.\nРиши Капур – Димпл Кападия\nРиши Капур ва Димпл Кападия машҳур “Бобби” филмидаёқ томошабинларнинг қалбидан чуқур жой олган эдилар. Мазкур филм бир паста хит даражасигача кўтарилди. Бу жуфтлик яна бир неча маротаба бирга севишганлар образини талқин этдилар.\nШохруҳхон – Кажол\nНисбатан ёшроқ авлодни оладиган бўлсак, севишганлар ролини Шоҳруҳхон ва Кажолчалик ҳеч ким ўйнай олмайди. Юқорида номи тилга олинган “олтин давр” вакилларидан кейин кино ихлосмандлари орасида айнан Шоҳруҳхон ва Кажол юқори мақомга эриша олдилар.


Ўзбекистон ва Туркманистон ўртасидаги иқтисодий ҳамкорлик бўйича битим кучга кирди\n21:20 / 17.07.2017\n17 июль куни Ўзбекистон Республикаси билан Туркманистон ўртасидаги 2018-2020 йилларга мўлжалланган иқтисодий ҳамкорлик тўғрисидаги шартнома кучга кирди. Ушбу шартнома Ўзбекистон Республикаси Президенти Шавкат Мирзиёевнинг Туркманистонга давлат ташрифи чоғида 2017 йил 6 мартда Ашхобод шаҳрида имзоланган.\nШартнома қоидаларига кўра, томонлар савдо-иқтисодий алоқаларни янада ривожлантириш бўйича ҳамкорликни фаоллаштиришади. Бунга жумладан савдо айланмасини ошириш ҳамда маҳсулотларни (хизматларни) ўзаро етказиб беришнинг ҳажм ва навларини кўпайтириш учун қулай шароитлар яратиш, шунингдек икки давлат бизнес-структуралари вакиллари ўртасида тўғридан-тўғри алоқаларни ўрнатиш йўли орқали эришиш мўлжалланган.\nШартнома иқтисодий ҳамкорликнинг турли соҳаларида 35та тадбирни амалга оширишни кўзда тутувчи Дастурни ҳам тасдиқлайди.\nҚирғизистон билан давлатлараро битим кучга кирди


Дилдора Ниёзова бетоб ётган онахонга ажойиб совға тақдим этди - EFFECT.UZ\nДилдора Ниёзова бетоб ётган онахонга ажойиб совға тақдим этди\n. 14:30 | 08.03.2021\nХонанда Дилдора Ниёзова байрам арафасида оғир бетоб ётган онахон мухлисининг уйига ташриф буюриб, беморнинг аҳволидан хабар олди. Онахон учун Дилдора барчанинг севимли таронаси «Онагинам» қўшиғини ижро этди.Қўшиқдан кейин онахоннинг бетоблиги ҳам эсдан чиқди.\nБарча хотин-қизларни байрам билан табриклаймиз! Онажонларимиз ҳеч қачон касал бўлмасинлар, беморлар тезроқ тузалиб кетишсин.\nКучли портлаш ортидан халок бўлганлар ва жабрланганлар сони тобора ортиб бормоқда (видео)\n«COVID-19»га қарши вакцина хавфсизми? У ўзи нимага керак? - Нурмат Атабеков жавоб берди\nФИФА 2026 йилдан бошлаб ҳар икки йилда Жаҳон…


Болалар декабрга қадар далада қолади\n29 ноябр 2021, Тошкент вақти: 07:08\nПахтазорда қолган йилт этган оқлик изидан болалар кунни ҳамон далада ўтказмоқда.\nЎзбекистондан олинган хабарларга қараганда¸ нафақат Жиззах¸ балки мамлакатнинг қолган вилоятларида ҳам¸ ҳаво совиб¸ ëмғир ва қор ëққанига қарамай¸ мактаб болалари ҳамон далага ҳайдалмоқда.\nЖиззах ҳокими пахта теримини 20 ноябргача чўздирган бўлса, мамлакатнинг айрим ҳудудларида теримнинг 1 декабргача давом этиши айтилмоқда.\nСамарқанднинг Каттақўрғон туманида яшовчи суҳбатдошимизнинг айтишича, вилоятда пахта терими 1 декабргача давом этиши кутилаяпти.\n- Ўқитувчилар чиқаяпти. Коллежларни бир қайтарди-ю¸ қайтариб яна олиб кетди ëтоққа.\nОзодлик: Демак¸ пахта терими шу кунда ҳам давом этаяпти.\n-Ҳа¸ давом этаяпти. Пахта мажбурийда.\nОзодлик: Мактаб ўқувчилари ҳам пахтадами?\n- Мактаб ўқувчиларидан 9-синфларни олиб чиқаяпти. Маҳаллада ҳам шу аҳвол. Пособие олаëтганларни олиб чиқаяпти. Пособие олаëтганлардан ким чиқмаса¸ пахтага чиқмагани учун 20-30-40 мингдан пул олаяпти. Агар битта бола бўлса¸ 20 минг. Иккита бола бўлса¸ 30-40 минг.\nОзодлик: Пулни “пахтага”, деб олаяптими?\nОзодлик: Пахтага чиқмаса¸ шунча пул бериши керакми?\n- Ҳа¸ ë пахтага чиқиши керак ëки пул бериши керак. Пахта 1 декабргача деган гап бор¸ дейди самарқандлик аёл.\nФарғоналик ўқитувчи Шарифжон акага кўра, водий ўқувчилари 15 ноябргача пахта даласида бўлишади.\n- Пахтага 6 октябрдан чиққанмиз. Роса бир ой 8- 9- синф ўқувчилари ва 40 нафар ўқитувчи пахтада бўлдик. Дастлаб пахтани “октябр ойининг охиригача”, дейишган эди. Кейин 5 ноябргача¸ кейин 10 ноябргача дейишди. Кеча эса 15 ноябргача деган гап айтишди, дейди фарғоналик ўқитувчи.\nҚорақалпоғистонлик ўқувчилар эса пахта теримининг қачон тугашидан ҳам бехабар. Абдулла ака исмли ўқитувчининг айтишича, Қорақалпоғистон далаларида пахта деярли қолмаган бўлса-да, ўқувчилар, талабалар ва ишчи-ходимлар мажбурий равишда далага ҳайдалмоқда.\nАбдулла ака: Теришга пахта йўқ-ку, лекин ҳали 5-синфдан юқори ўқувчилар далада юрипти.\nОзодлик: Ҳамма синф ўқучиларими?\nАбдулла ака: 5-6-7-8-9-синфлар.\nОзодлик: Яна кимлар пахтада ҳозир?\nАбдулла ака: Ўқитувчилар пахтада. Умуман ҳамма. Мактабларнинг ҳаммаси ëпилган¸ пахтага сафарбар қилинган.\nОзодлик: Менимча¸ Қорақалпоғистонда ҳам ҳаво анча совиб қолди-а?\nАбдулла ака: Ҳа¸ совиб қолди.\nОзодлик: Шунда ҳам далада пахта терими бўлаяптими?\nАбдулла ака: Болалар кунига беш-олти кило теришаяпти. Пахта йўқ-ку. Қидириб¸ айланиб теришаяпти. Сарсон-саргардончилик. Талаб шу. Ноилож. Ҳамма шунга сафарбар этилган.\nОзодлик: Терим қачонгача бўлиши ҳақида бирор гап-сўз борми?\n- Ҳеч қанақа гап йўқ. Бу ҳақда ҳали ҳеч қандай кўрсатма бўлгани йўқ, дейди қорақалпоғистонлик Абдулла ака.\nҚашқадарёлик Бухар аканинг айтишича, ўқувчи ва талабалар пахтадан уйларига қайтарилган бўлса-да, ҳануз терим тўхтагани йўқ.\nБухар ака: Ëтоққа олиб кетган болаларнинг ҳаммасини олиб келган.\nОзодлик: Ҳозир пахта бўлмаяптими?\nБухар ака: Пахта бор. Узоқ жойларга олиб кетилган коллеж ва мактаб болаларининг ҳаммасини олиб келган. Ҳозир мактаб болаларини ҳам¸ ишловчиларни ҳам кунликка чиқараяпти. Эрталаб пахтага кетиб кечқурун қайтарилаяпти.\nОзодлик: Нечанчи синф ўқувчилари пахтага чиқаяпти?\nБухар ака: 6-синфдан юқориси.\nОзодлик: Ҳозир Қашқадарëда об-ҳаво қанақа?\nБухар ака: Икки кундан бери яхши. Ҳаво очиқ.\nОзодлик: Далаларда пахта борми?\nБухар ака: Бор, ҳали кўп. Кун ҳам очилиб кетди, дейди қашқадарёлик Бухар ака.\nКўринадики, Қашқадарёда бир томондан кунлар исиган бўлса, иккинчи томондан далада пахта ҳали кўп бўлса, вилоят мактабларида ҳали-бери дарс машғулотлари бошланмаса ҳам керак.\nХоразмда ҳам ҳамон пахта терими давом этаяпти. Хоразмлик 13 ёшли Фарангиз синфдошлари билан 20 сентябрдан буён далада пахта теради.\nЛекин Фарангиз бугун далага чиқмади. Фарангизнинг пахтага бормагани сабабини билишдан аввал ундан кеча неча кило пахта терганини сўрадик.\nФарангиз кеча 2 кило пахта терган. “Чунки ҳаво жуда совуқ эди”, дейди Фарангиз.\n- Далага соат 10 ларда бориб тушдик. Палтода эдим. Лекин барибир совуқ бўлди. Пахта кўп термадик. Аввал кўрак тердик ва кейин ўтириб ундан пахтани ажратиб олдик. Қаттиқ совуқ бўлди. Кейин биз ўтин йиғдик. Директоримиз уни бизга ëқиб берди. Кейин оловнинг теварагида ўтириб исиндик, дейди Фарангиз.\nБизнинг Фарангиз билан суҳбатимиз у мактабга отланаётган бир пайтга тўғри келди. Айтишича, 11 ноябрдан уларга дарс машғулотлари бошланган.\nСирдарёлик Ҳазратқул Эрназаровнинг Озодликка билдиришича, бу вилоятнинг айрим мактабларида ҳам дарслар бошланган.\nҲазратқул Эрназаров: Кеча пахтадан қайтди болалар.\nОзодлик: Ҳозир ҳеч ким далага чиқмаяптими?\nҲазратқул Эрназаров: Иш билан банд бўлмаган бекорчи аëлларни чиқартираяпти ҳали ҳам.\nОзодлик: Ўқитувчи¸ докторларчи?\nҲазратқул Эрназаров: Уларнинг ҳаммаси қайтди. Студентлар¸ коллеж ўқувчилари уйларига қайтган. Ўтган кун ëмғир бўлди¸ қор бўлди. Шундан кейин ўқувчиларни пахтадан қайтарди.\nОзодлик: Мактабларда ўқиш бошландими?\nҲазратқул Эрназаров: Ҳа¸ мактабларда ўқиш бошланди.


Марказий банк Бошқаруви қарорлари (2017 йил 26 сентябрь; 2017 йил 26 сентябрь) билан Чиқарилган давлат қисқа муддатли облигацияларига хизмат кўрсатиш ва уларнинг муомаласи тўғрисида низом ва Ўзбекистон Республикаси Марказий банкининг юридик шахсларга мўлжалланган облигацияларининг чиқарилиши ва муомаласи тўғрисида низомга тузатишлар киритилди. Бу ҳақда Norma.uz хабар бермоқда.\nКиритилган қўшимчаларга биноан, Ўзбекистон Республика валюта биржаси (ЎзРВБ) МБнинг эълони асосида ўз сайтида ўтказилаётган аукционлар ҳақидаги ахборотни эълон қилади. Савдолар натижалари ҳам шу ерда эълон қилинади.\nЎзРВБда тузилган битимлар тўғрисидаги маълумотлар, облигацияларнинг номи, сони, котировкаси (нархи) ва битим тузилган санадан ташқари учинчи шахсларга ошкор қилинмайди. Ушбу ахборот судларга берилади. Суриштирув ва тергов органлари уларни фақат жиноий иш қўзғатилган тақдирда олиши мумкин.\nсавдо валюта биржаси\nЖанубий Корея АҚШ билан эркин савдо тўғрисидаги битимни қайта кўриб чиқмоқчи\nЎзбекистон ва Тожикистон ўртасидаги товар айланмаси 85 фоизга ошди\nЎзбекистон делегацияси АҚШ савдо вазири ўринбосари билан музокаралар ўтказди


Эълон ва тендерлар – 2 sahifasi – Тошкент тиббиёт академияси\nBo'lim: Эълон ва тендерлар\nЭълон – Ламинатли шкаф ҳарид қилиш\nҲурматли фирма раҳбарлари ва тадбиркорлар! Тошкент тиббиёт академияси Ламинатли шкаф ҳарид қилиш бўйича танлов эълон килади. Шкаф модели BBS-Y800, бошланғич сумма (1 комплект): 15 000 000 сўм. Шкаф модели BBS-Y1300 бошланғич сумма (1 комплект): 22 000 000 сўм. Ушбу эълоннинг Батафсил\nЭълон – Полиграфия хизмати бўйича\nҲурматли фирма раҳбарлари ва тадбиркорлар! Тошкент тиббиёт академияси Полиграфия хизмати бўйича танлов эълон қилади. Бошланғич суммаси: 7 000 000 сўм. Ушбу эълоннинг амал килиш муддати 10 кун. Мурожат учун тел. +998 71 150-78-52\nҲурматли фирма раҳбарлари ва тадбиркорлар! Тошкент тиббиёт академияси ўқув таълим порталини яратиш ва янгилаб бориш бўйича танлов эълон килади. Разработка и настройка образовательной среды, установка и настройка ОС CentOS Panel, Varnish Cache, Ngnix, Apache 2.2, PHP 5.5, MySQL 5.5. А Батафсил\nЎзбекистон Республикаси ИИВ Жазони ижро этиш бош бошқармасининг Тошкент шаҳри ҳудудида жойлашган жазони ижро этиш муассасаларида мавжуд бўш бўлган шифокорлик лавозимларига ҳарбий хизматни ўтаган ёки заҳирадаги офицер унвонига эга бўлган, ёши 35 ёшдан ошмаган, жисмонан ва руҳан соғлом, ички ишлар Батафсил


Озодбек Назарбековнинг 25 йил аввал берган интервьюси, бир кунда икки ўғилли бўлган Шаҳло. Instagram янгиликлари - Daryo\n22:35, 07.07.2020 108235\n7 июль куни жаҳон ва Ўзбекистон санъати юлдузларининг Instagram’даги саҳифаларига жойлаштирилган қизиқарли фото ва видеоларни эътиборингизга ҳавола этамиз.\nЎзбекистон халқ артисти Гулсанам Мамазоитова миллий образда мухлисларига кўриниш берди.\nInstagram’даги ретро мусиқа аккаунтига маданият вазири Озодбек Назарбековнинг 1995 йилда «Салом, ёшлар» кўрсатувига берган интервьюси жойлаштирилди. Режиссёр Бурҳон Шаропов билан суҳбатда хонанда келгуси йиллардаги ижодий режалари ҳақида сўзлаб берган.\nҲинд киноси юлдузи Дипика Падуконе турмуш ўртоғи, актёр Ранвир Сингхни туғилган куни билан табриклади.\nШаҳзода фолловерларига ҳиндистонлик киноижодкорлар томонидан суратга олинган «Осмондаги юлдузчалар» фильмини томоша қилишни тавсия этди.\n«Браво» кулги жамоаси аъзоси Шаҳло Зоирова бир неча йиллик фарқ билан бир кунда, яъни 7 июль куни икки ўғлини дунёга келтирганини маълум қилди.\nФарзанд кутаётган актриса Асал Шодиева саҳифасига янги сурат жойлади.\nФеруза Жуманиёзова янги қўшиқ яратиш жараёни акс этган видеони мухлисларига тақдим этди.\nРепитиция жараёнларидан лавҳа😄🙈\nA post shared by 🌸Феруза Жуманиезова🌸 (@feruza_jumaniyazova) on Jul 7, 2020 at 6:40am PDT\nШоҳруххон «Девона» деб номланган қўшиғига клип суратга олдирмоқда. Клипда хонанда қўриқчи сифатида кўриниш беради.\nУмидахон эса фолловерларини сабрли бўлишга ундади.\nЁш актриса Дурдона Қурбонова болалигиданоқ камера билан ишлашни ўргана бошлаган. У фолловерларига болалик пайтида онаси томонидан суратга олинган видеолавҳани тақдим этди.\nTanidilami😅? Onajonim yoshligimdan kamera bilan ishlashi órgatkanla san’atga qiziqishimam yoshligimdan onam sababli boshlangan bilmaganla bilvolishi uchun malumot 😎 Kulishim yoshligimdan bir xil boganakan 🥰 nma dganimi chundilami 😂? Video uchun @feruza_mansurova_ onajonimga raxmat man uchun qadrli esdalik videola♥\nA post shared by 𝓓𝓾𝓻𝓭𝓸𝓷𝓪 𝓚𝓾𝓻𝓫𝓸𝓷𝓸𝓿𝓪 (@durdona_kurbonova) on Jul 4, 2020 at 11:42pm PDT\n18:13 Бугун 822\n18:04 Бугун 2134\n18:00 Бугун 1698\n17:58 Бугун 1994\n22:40, 27.09.2020 114493\n23:44, 27.09.2020 106295\n19:13, 27.09.2020 105586\n18:43, 28.09.2020 96437


Оқ Уй расмийлари АҚШ Президенти Жорж Буш Ўзбекистон Президенти Ислом Каримов билан телефон орқали сўзлашганини маълум қилдилар.\n04 март 2021, Тошкент вақти: 02:14\nМулоқот чоғида Буш терроризмга қарши курашда АҚШ Ўзбекистон билан бирга ишлаш ниятида эканини яна бир бор таъкидлаган.\nОқ Уй матбуот вакили Скот Мак Клелланга кўра, Жорж Буш шу ҳафтада Ўзбекистонда тўрт кун кетма-кет содир этилган бомба ҳужумларида қурбон бўлганлар учун таъзия изҳор қилган.\nКеча Ўзбекистон расмийлари зўравонликлар чоғида 33 нафар жанггари, 10 милиция ходими ва уч нафар ёш бола нобўд бўлганини маълум қилдилар. Расмийлар халқаро террорчи ташкилотларни мазкур портлашларни амалга оширганликда айбладилар


“Евровидение-2016” иштирокчиси қўлини шикастлаб қўйди\n23:16 / 16.03.2016\nМосквада “Евровидение-2016” мусиқа танловининг беларуслик иштирокчиси IVAN (Саша Иванов) камондан ўзини қўлини шикастлаб қўйди, деб хабар бермоқда “Русская служба новостей” нашри.\nМаълум қилинишича, бу нохуш воқеа “Евровидение кундаликлари”ни суратга олиш ишлари вақтида юз берди. Мусиқачи камон ипини тортганда камон ўқи чиқиб кетиб, қўлига кириб кетган. Суратга олиш ишлари хонандага тиббий ёрдам бериш учун тўхтатилган.\n“Танловлар деб нималарга бормайсан. Бу қандай юз берганини билмайман, эҳтимол тажрибам йўқлиги панд бергандир. Балки мен барчасини чиройли бажариш учун бироз меъёридан ошириб юборганим учун бўлгандир. Энди боғланган қўл билан камон отиш ноқулай бўлади, шунинг учун бугунга шу билан рицарлик жасоратлари етади. Хавотирланманг, тўйгача тузалиб кетади”, деб айтди хонанда.


05.07.2019 12:33 0 1791\n2019 йил 5 июль куни соат 06 дан 00 дақиқа ўтканда Бухоро шаҳар Ибн Сино кўчасидаги марказий деҳқон бозори ҳудудидаги савдо дўконларида ёнғин содир бўлаётгани ҳақида Бухоро вилояти ЁХБ Куч ва воситаларини бошқариш ва мувофиқлаштириш марказига хабар келиб тушган.\nХабар асосида биринчи бўлинмалар соат 06:05 да воқеа жойига етиб борганида савдо дўконларининг том қисмидан қуюқ тутун алараш аланга чиқиб ёнаётганлиги маълум бўлган. Кўрилган тезкор ҳаракатлар натижасида ёнғин соат 06-12да қуршаб олиниб, 07-00да батамом ўчирилган. Ёнғинга жами 4 та ёнғин ўчириш автоэкипажлари жалб этилган. Тан жароҳати олганлар ва ҳалок бўлганлар йўқ.\nЁнғин оқибатида тадбиркорларга тегишли бўлган савдо дўконларининг 60 кв.метр майдонида том қурилиш конструкциялари ва ичида бўлган савдо маҳсулотлари қисман ёниб зарарланган. Амалга оширилган тезкор ҳаракатлар натижасида савдо дўконларининг 560 кв.метр майдони сақлаб қолинган. Ёнғиннинг келиб чиқиш сабаби электр симларида юзага келган қисқа туташув натижасида деб, гумон қилинди.


Пако Алькасерга озодлик ёҳуд у ҳам майдонга тушишга ҳақли - Penalti.uz | Футбол янгиликлари олами!\nУст-боши шалаббо бўлган бир мухлис: “Бу болакай кўп ишни қилиб ташлаяпти” деди. Шериги эса “болакай доим ёққанини қилган” дея жавоб қайтарди.\nЎйинда Месси Луис Суарес билан чуқурроқ ўйнади, Алькасернинг майдонга тушиши эса кутилмаган ҳол бўлди. Бу Эрнесто Валверденинг ҳал қилувчи қарори бўлди. 24 ёшли ҳужумчи иккала голни уриб, қийин бўлган учрашувда муҳим ғалабани келтирди.\nСерхио Эскудеро Луис Суареснинг узун пасини тўхтатишда хатоликка йўл қўйди ва Алькасер 23-дақиқада ҳисобни очди. “Барса” 1-бўлимнинг ярмига келиб, 3-4 гол ура олиши мумкин эди.\n“Севилья” Эдуардо Бериццо қўли остида ташвишланарли пассив ўйин намойиш қилмоқда. Бу жамоа охирги икки сафар ўйинларида мағлубиятга учради. Ла Лигада “Валенсия”дан (4-0) ва Чемпионлар Лигасида Москванинг “Спартак”идан (5-1) мағлуб бўлди.\nАммо “Барселона” иккинчи бўлимда бўшашди ва “Севилья” Писарронинг голи туфайли ҳисобни ткнглаштириб олди. Кутилмаганда, бу ўйинда порлаётган Пако Алькасер ўнг тарафдан узатилган узатмани дарвозага жойлаб қўйишда адашмади.\nБу орада Суарес ўйинида яна пасайиш кузатилди. Уругвайлик ҳужумчи “Барселона”да 451 дақиқадан буён гол уролмай келмоқда. У охирги марта “Атлетико Мадрид” дарвозасига ўтган ойда урган эди.\nУ 2014-йилда каталонияликлар сафига ўтганидан бери энг узоқ вақт давомида гол уролмасдан келмоқда. Унинг ўзига бшлган ишончи жуда паст ва яқин орада гол урадигандек кўринмаяпти. Алькасер эса аксинча, клуб учун ўйнаган сўнгги тўққиз ўйинида тўққиз гол уролган ва ҳар қарчонгиданда яхшироқ кўринмоқда.\nЭҳтимол, озод Паконинг даври ҳам келгандир!\n«Барселона», Алькасер, Луис Суарес\n06.11.2017, 12:23 825 0\nПако АПЛда пайдо бўлиши мумкин\n"Барселона"нинг собиқ ҳужумчиси фаолиятини АПЛда давом эттириши мумкин\n«Барселона» собиқ футболчиси Мадрид клубига ўтади


Инфоурок › Начальные классы › Конспекты › Сценарий на тему "Китобдан дилим яйрар"\nКитобдан дилим яйрар.\n“Билимдон гўрда-ю, илми китобда!”\nАгар ёлғиз эсанг, ҳамдам китобдур,\nАссалому алайкум меҳри дарё, мўътабар устозлар, билимга чанқоқ, азиз ўқувчилар. Бугунги “Китобдан дилим яйрар” деб номланган тарбиявий кечамизга хуш келибсиз.\nОдамзот яратилибдики, доимо комилликка интилиб яшайди. Болаликдан ўз дунёқарашини бойитиб боради. Ҳар бир инсон дастлабки тарбияни, яъни маънавий озуқани оилада ота-онадан олади. Кейин эса мактабга боради. Жамоада ўзини қандай тутишни ўрганади. Маънавий озуқа олишнинг, чин инсон бўлиб етишишнинг бирдан бир йўли бу китоб мутолааси.\nКитоб – инсоннинг энг яқин дўсти ва маслаҳатчиси, ақл қайроғи ва билим манбаидир. Китоб фикрлаш қуроли, хазиналар калити, тафаккур манбаи бўлгани учун ҳам халқимиз уни нондай азиз, мўътабар ва муқаддас деб ҳисобланган. Шунинг учун китобга муҳаббат, уни қадрлаш, ўқишга иштиёқ халқимизнинг қон-қонига сингиб кетган.\nШундай экан, марҳамат 3-“А” синф ўқувчилари томонидан тайёрланган тарбиявий соатимизни тинглаб томоша қилинг.\nКитоблар овоз қилар.\nКим онг – билим кўкида\nЛочиндек парвоз қилар.\nКелсин деб қанот қоқиб,\nКўксин очсин ўзимда\nБорин унга кўчирай.\nКитоб дер қадримизни\nАнглаган ўқиб қолсин.\nОлтин ёшлик ўтмайин\nОламни уқиб олсин.\nДунё нима билсин у,\nСайр қилдирай бир бошдан.\nИстаса гул ундирай,\nСаҳрода сариқ тошдан.\nДарёлар тубин қучиб,\nГагарин ҳам бизлардан,\nКитобни севиб ҳамма,\nЎқисин ҳеч тўймайин.\nСевиб қўлдан қўймасин.\nВарақлари оқ каптар –\nМисоли парвоз қилар.\n-Ассалому алайкум азиз ва мўътабар ўқитувчилар, қадрдон ўқувчилар!\n“Китобдан дилим яйрар” деб номланган кечамизга хуш келибсизлар.\nКитоб илмнинг боши\nКитобда ер йўлдоши\nКитобдан ақлинг унар\nКитобда илму ҳунар.\nКитоб! Инсонларга бахт – саодат, қувонч ва шодлик улашувчи билим булоғидир. Ҳар бир инсон китоб ёрдамида ҳаёт йўлини топади. Мактабга эндигина қадам қўйган ўқувчи энг аввало қўлига китоб ушлайди.\nОчиб бир – бир саҳифанг\nЎқийман ҳар сўзингни\nСенсан билим чироғи\nОчган менинг кўзимни\nСендан таралиб турар\nЧақиб сенда илмнинг\nБуюк алломаларимиз атоқли ёзувчиларимиз ҳам китоб орқали буюк кишилар бўлиб етишганлар ва худди шу китоб орқали бу алломаларимиз буюк ишлари ва ёзувчиларимизнинг асарларини ўқиб ўрганмоқдамиз. Китоб бебаҳо бойлик, битмас – туганмас хазинадир. Ҳар қандай шоир қўлига қалам олар экан у албатта китоб ҳақида тўлиб тошиб янги шеър ўлмас асар яратади. Эндиги навбатда мана шу шоирларимиз шеърларидан эшитайлик.\nНур сочар мисли офтоб\nСен илм булоғисан\nКитоблар ҳам кишилар мисол\nУмрли ва умрсиз бўлар\nТуғилганда қучади иқбол\nЛек охири ғуссага тўлар\nКитоблар ҳам кишилар янглиғ\nНе йўқ унда ҳамма нарса бор\nЎт, сув кечган китоблар аниқ\nМангуликка эрур даҳлдор.\nИнсон билан уларни хатто\nЎтга ёқар, осар дорларга\nКитоб ҳам кишилар янглиғ\nЭрк истаб боходирларча\nБотирларча курашар улар.\nКитоблар ҳам кишиларсимон\nҚийноқларга бера олар дош\nЖаллодларга бош эгмас ҳеч қачон\nБадфеълларга айлар мудом фош\nКитоблар ҳам кишилар каби\nТуғилган йил жисми бўлади\nЁзишлари ёши мактаби\nЎчмас шони исми бўлади.\nКитоб хазина билим бойлик. Китоб бир неча йиллар аввал пайдо бўлган. Бу даврларда у турли кўринишда бўлган. Китоб аввал лойдан тайёрланган. Кейинчалик ҳайвон терисига ёзиб китоб қилишган. Устига мум суришган. Тахтачага ёзиб китоб тайёрлаганлар. Сўнг ипак матолардан, ундан сўнг қоғоздан китоб қилишган.\nКитобларнинг хажми, шакли ҳар турлича бўлган. Авваллари китобларни босмахонада ҳарф териш машиналарида теришган. Эндиликда улар комьпютер ёрдамида осонгина ёзилади. Сўнг босмахоналарга юборилади. Машиналар варақларини тахлайди ва тикади. Болалар китобларни асранг, авайланг. Китоб ақл чироғи, китоб бебаҳо бойлик.\nАммо орамизда китобларни йиртиб, бўяб ташлайдиган болалар ҳам йўқ эмас.\nЭндиги навбатни саҳна кўринишга берсак.\nСаҳна кўриниш: Сардор, Комила, Дурдона.\nАна кўрдингизми? Ёқимсиз болалар қўлида китоблар ҳам абгор бўлар экан. Шунинг учун бундай болаларга “Китобни йиртманг! Уни ифлос қилманг! Китобни яхши сақланг” деймиз.\nЭнди эса китобларимизни арзини тинглайлик.\nТанишайлик мен китоб\nАсл билимларга кон\nБойлик берай беҳисоб\nБўлсанг агар қадрдон\nЛекин йиртиб бурдалаб\nСендан яна бир талаб\nИфлос қилма ҳеч ёғим.\nМен китобман сенинг ўртоғинг!\nЎқувчилар! Керак менга\nЭсда тут, мен сенинг\nЖуда яхши дўстингман\nДоим сенга керакман.\nКитоб – офтоб сўзлари ҳамоҳанг жаранглайди. Китоб деган сўз беш ҳарфларнинг меҳр билан бирлашмоғидан пайдо бўлиб, беш ҳарфдан тузилиши гўё беш бармоғингдай мени билиб ол, деган имо – ишорадек кўзимга кўринади. Китоб сўзининг асл маъноси, сўзнинг илк боши, кўзи, қоши деган сўз экан. Китоб энг улуғ устоз ва қадрдон дўст экан.\nНавбат “Китоб менинг дўстимсан” қўшиғига.\nЁш ўйноқи кўзларим,\nКитоб менинг дўстимсан.\nВарақласам бир бетдан,\nҚувнаб бахрим очилгай.\nОлтин ҳарф сўзлардан,\nТотли маъно сочилгай.\nНавбат яна шеърларга.\nБу китобдир буни топ.\nАкс этган еру, осмон\nЎтмиш келажак замон\nҲар саволга бор жавоб\nБу китобдир бу китоб.\nҲеч тугамас хазина\nҲар бир варағи зина\nОнадай иссиқ сийна\nБу китобдир бу китоб\nАқлинга қўшар ақл\nДўстимдир жуда аҳил\nФан йўлида нур офтоб\nҲар маҳал менга сир\nЙўлимда яқин йўлдош\nАсло бўлмайди одам\nҲозирги навбат “Китобим қўлимда” қўшиғига марҳамат.\nЖуда кўп шеъри бор.\nЭнг яхши одоблар\nЁзилган ери бор\nКитобни яхши асрасангниз, у фақат узоқ чидашдан ташқари ўрмонларимиз ҳам кўпга етади. Бунинг учун эса қанчадан- қанча дарахтлар кесиб олинади. Шунинг учун қоғознинг бир варағини ҳам исроф қилмаслик керак. Китобларни яхши сақлаш, унинг умрини узайтириш ўзимизнинг қўлимизда. Йиртилса елимлаб, кир бўлса тозалаб, эҳтиётлаб сақлашимиз керак!\nМарҳамат навбат шеърга.\nКитоб меҳри - муҳаббати\nМустаҳкам жон дилимизда,\nУнинг умрини узайтириш\nЎқиб бўлган дарсликларни\nЧунки улар яна зарур\nБиздан кичик болага.\nДемак, китоб умрин узоқ\nЭтмоқ ҳам ўз қўлимизда\nАна шундай эҳтиёткор\nКитобларимиз қўлдан-қўлга топ-тоза ўтиб бориши керак экан. Китоб ҳақида кўпгина ривоят ва афсоналар бор. Шундай афсоналардан бирини тингланг марҳамат.\nНақл қилишларича ўтган замонда бир ҳукмдор вазиру уламоларини чақириб: “Дунёда энг зўр, керакли, ҳамма нарсадан хабардор қилувчи нарса нима?” – деб савол берибди. Биров “Дунёда энг зўр нарса – қилич” деса, иккинчиси, “Энг кераклиси – нон”, дебди. Ҳамма нарсадан хабар берувчи нарса – “Ойнаи жаҳон”, дегувчилар ҳам топилибди.\n– Уч кун муҳлат бераман, – дебди подшо ҳеч кимнинг жавоби ёқмаганлигидан дарғазаб бўлиб.\nҚўшни подшоликда таърифи етти иқлимга кетган донишманд яшаётганидан вазирнинг хабари бор экан. Вазир: “Подшоҳнинг саволларига шу донишманддан бошқа ҳеч бир киши жавоб топа олмайди”, – деб ўйлабди-да, уни излаб топиб подшоҳнинг олдига олиб келибди.\n– Дунёда энг керакли нарса нима? – деб сўрабди донишманддан подшо.\n– Китоб! – дебди донишманд ҳеч иккиланмай.\n– Китоб?! – ажабланибди ҳукмдор.\n– Ҳа, дунёда энг керакли нарса китоб, – такрорлабди сўзини донишманд. – Инсон учун ҳаётда икки нарса энг мўътабар ва азиз. Бу – нон билан китоб. Шу боисдан ҳам нон қанчалик мўътабар саналса, китоб ҳам шунчалик азиз. Нон – ризқ-рўз, дастурхон кўрки, ҳаёт баракаси. Ўтмишдан ҳикоя қилувчи тарих, бугунни акс эттирувчи кўзгу, эртанги кунни айтиб берувчи мўъжиза эса китобдир. Покланиш, иймон бутунлиги, руҳий бойлик ҳам китобдандир. Китоб инсоннинг маслаҳатгўйи, доимий ҳамроҳидир. “Китоб кўрмаган одам нодондир, китоб кирмаган уй қоронғу зимистондир”, – дейди донишмандлар.\n– Шаҳаншоҳ, донишманд бу саволингизга ҳам тўғри жавоб қилди, – дейишибди сарой аҳли.\n– Суву қуруқликдаги ҳамма жойлар, дунёдаги эзгу элатлар ҳақида хабар берувчи ҳам, сенингча, китобми? – аччиқланибди ҳукмдор.\n– Ҳа, китоб, – дадил жавоб берибди донишманд. – Дунёни шундоққина кўз олдингизга келтириб қўядиган ҳам, ҳеч кўрмаган ва бир умр кўролмайдиган кишилар ҳамда жойлар билан таништирадиган ҳам шу китобдир. Мана мени олиб кўринг. Мен туғилиб ўсган қишлоғимдан бошқа ҳеч бир жойда бўлмаганман. Аммо Марвдан Машриққача, Ямандан Ясаргача яхши биламан, десам мақтанмаган бўламан. Ер юзида жамики одамзод бор – уларнинг ҳаёти, одатлари, расм- русумларидан озми-кўпми хабардорман. Бунга ана шу китоб орқали эришганман. Қуръони Карим, Ҳадиси шарифнинг мўъжизасини айтмай қўя қолайлик.\nДонишманднинг берган жавобидан қониққан подшо: “Саройимда қолиб, бош маслаҳатгўйим бўл”, – деб қанчалик ялинмасин, донишманд кўнмабди, ундан олган олтинларга эса бозордан китоб харид қилиб, қишлоғига қайтибди...\nДарслик китоб қўлингда\nБерилган у текинга\nЙиртмай кўздай асрасанг\nКерак уканг Эркинга\nЭркин ҳам бут сақласа\nМуаллим хурсанд бўлар.\nКитобга меҳри кўпни\nСинфдошлар хуш кўрар.\nКитобинг қўлдан қўлга\nЎтиб борса топ-тоза\nУндан кўплар шодланиб\nБу барчага аён ҳақ\nКитоб ўқиб яшасак\nУмринг ўтар хушчақчақ.\nКитобимни қанча севсам оз бўлур,\nКитоб десам кўнглим баҳор, ёз бўлур.\nКитобимни десам агар кўклам, ёз,\nКўклам, ёзнинг умри лекин ундан оз.\nТезда чаман япроғи сўлар, қурир,\nКитоб чаман бўстоним сўлмас бўлур.\nКитобимни Қуёш, Ой, Юлдуз десам,\nКитобимдек эмас улар ўйласам\nБири кундуз бўлур-у, тунда бўлмас.\nНавбат Гулзахро ижросида рақсга марҳамат.\nАзиз ўқувчилар бугунги очиқ тарбиявий соатимизни тинглаб томоша қилдингиз. Ўйлаймизки бундан сиз ўзингизга хулоса чиқариб оласиз деган умид билан тарбиявий кечамизни якунлаймиз.\nСизларга соғлик, узоқ умр, туганмас бахт-омад тилаб қоламиз.\n-Бугунги тарбиявий соатимизни якунлаб бериш учун сўз тарбиявий ишлар бўйича директор ўринбосари.......................га.\nНомер материала: ДВ-360423


“Давлатга, расмий статистикага ишонманг!” – Режиссёр Сарвар Каримов отаси коронавирусдан вафот этганини катта хавотир билан эълон қилди - EFFECT.UZ\n“Давлатга, расмий статистикага ишонманг!” – Режиссёр Сарвар Каримов отаси коронавирусдан вафот этганини катта хавотир билан эълон қилди\n. 22:04 | 17.07.2020\nЎзбекистонлик таниқли режиссёр Сарвар Каримов Twitter’даги саҳифасида ўзи ва оила аъзолари COVID-19’га чалингани, отаси коронавирус инфекциясидан вафот этганини маълум қилди.\nБугун дадам қазо қилдилар. Коронавирусдан. Лекин ташхис қўйилмади. Бир ҳафта уйда даволадик. 103 га телефон қилсак, беморнинг иситмаси бўлса, келолмаймиз дейишди. Уларни ҳам тушунаман, на дориси бор, на ҳимоя воситаси. Расмий статистикага ишонманг, ўзингиз ва яқинларингизни асранг!\nБу гапларни ёзишимдан мақсад — давлат ёрдамидан умидингизни узинг. Кўчага чиқманг, айниқса катталарни эҳтиёт қилинг!\nҲозир бутун оиламиз COVID-19’га чалинган (расмий). Ўзимизни ўзимиз даволаяпмиз, чунки бошқа илож йўқ. Дуо қилинглар, тузалиб кетайлик. Аллоҳ шифо берсин ҳаммамизга.\nЭслатиб ўтамиз, Сирдарё вилояти мусиқали драма театри актёри, Ўзбекистонда хизмат кўрсатган артист Адҳам Абдуллаев вафот этгани эълон қилиниб, кейинчалик санъаткорнинг коронавирус билан касалланиб оламдан ўтгани маълум бўлган эди.\nTeglar:Коронавирус, Сарвар Каримов\n“Ҳамма жойда камчиликлар бор, аммо!” – Шавкат Мирзиёев\nЭнди давлат ташкилотлари жамоатчилик олдида электрон ҳисобот беради\nЎзбекистонда 419 нафар киши касалланди, икки нафар бемор вафот этди\nКутиб олинг янги штамм – «дельта плюс». Ҳиндистонда касалланганлар аниқланди


Арманистон президентига нисбатан икки фуқароликни яширгани учун жиноий иш қўзғатилди\nАрманистон бош прокуратураси президент Армен Саркисянга нисбатан икки фуқароликка эга бўлганини яширгани учун жиноий иш қўзғатди. Бу ҳақда Арманистон адвокатлар иттифоқи раиси Ара Зограбян маълум қилди.\nФото: ТАСС/ZUMA Wire/Xinhua\nАрманистон конституциясига кўра, Арманистон президенти сайловларида иштирок этиш учун охирги 6 йил давомида фақат арман фуқаролигига эга бўлиш керак. Саркисян 2018 йил 2 март куни Арманистон президенти этиб сайланган. Адвокатларнинг таъкидлашича, у 2003 йилдан 2012 йилгача Британия фуқаролигига эга бўлгани сабабли президент сайловларида қонунга хилоф тарзда иштирок этган.\nЗограбяннинг маълум қилишича, 53 нафар адвокат Армен Саркисян икки фуқароликни яширгани юзасидан шикоят аризаси топширган. Махсус тергов хизмати адвокатларнинг аризаси бўйича жиноий иш қўзғатишдан бош тортган. Бироқ бош прокуратура хизматнинг қарорини бекор қилиб, «ҳужжатларни сохталаштириш» моддаси бўйича Саркисянга нисбатан жиноий иш қўзғатган.\n21:25 / 13.06.2021\nЕреван Бокуга миналаштирилган майдонлар харитасининг кичик қисмини берди — Пашинян\n16:25 / 13.06.2021\nҚорабоғдаги зиддият: Озарбойжон ва Арманистон миналаштирилган ҳудудлар харитаси эвазига асирлар алмашди\n22:11 / 08.06.2021\nПашинян Алиевга ўғлини Озарбойжондаги барча асирларга алмаштиришни таклиф қилди\n16:58 / 27.05.2021\nАрманистонлик олти ҳарбий Озарбойжон чегарасида асирга олинди


Ўзбек аёллари ИШИД билан жанг қилишмоқчи - BBC O'zbek\nҚўшни Афғонистоннинг Туркманистонга бевосита чегарадош шимолий Жаузжон вилоятидан олинган хабарларга кўра, ўнлаб ўзбек аёллари Толибон ва ИШИДга қарши жанг олиб бориш учун қўлларига қурол олишган.\nБу аёлларнинг айтишларича, бу икки гуруҳ жангарилари ўзларига бундан бошқа танлов қолдиришмаган ва уларнинг шафқатсизликларига ортиқ тоқат қилиш ниятлари йўқ.\n"Уй-жойларимизга ўт қўйса, ёш болаларимизни кўз ўнгимизда биғиллатиб ўлдирса, бунга жимгина қараб ўтириб бўладими?", - дейди қўлларига қурол олган ўзбек аёлларига қўмондонлик қилаётган 53 ёшли Зармина опа Би-би-си Ўзбек Хизмати билан суҳбатида.\nАфғонистоннинг аксарият Марказий Осиё давлатларига бевосита чегарадош шимолий ва шимолий-шарқий минтақаларида "фаоллашиш ҳаракати"да бўлган жангариларга қарши жанг қилиш истагида бўлган бу аёлларнинг суратлари яқинда турли ижтимоий-мулоқот тармоқларида пайдо бўлган.\nАйниқса, ИШИД гуруҳининг қанчалик шафқатсизлиги билан ном чиқарганини назарда тутиб, жаузжонлик ўзбек аёлларининг бу каби "жасорати" аксарият интернет фойдаланувчиларининг олқишларига ҳам сазовор бўлмай қолмаганди.\n"Йўқ, нимадан қўрқамиз. Қўрқишимиздан қўлимизга қурол олиб бўлдик-ку!.. Эркаклардек уришамиз. Чунки ҳозир ўзимизни ўзимиз ҳимоя қилишдан бошқа чорамиз йўқ. Акс-ҳолда бу жангарилар бизни ўлдиришади", - дейди "қўмондон" суҳбатдошимиз Зармина опа.\nТаъкидлаш жоиз, бунақаси президент Муҳаммад Ашраф Ғаний қудратга келган 2014 йил сентябрь ойидан буён қўшни Афғонистоннинг Жаузжонидан бўлак бошқа ҳеч бир вилоятида кузатилмаган.\nЗармина опа асли Жаузжоннинг сўнгги йилларда иккита энг беқарор туманидан биттаси саналувчи ва толиблар баробарида ИШИД жангарилари ҳам фаоллашишга муваффақ бўлгани айтилувчи Дарзобидан.\nАммо, суҳбатдошимизнинг айтишича, айнан ИШИД гуруҳининг шафқатсиз ҳужумлари сабаб, тўрт ойдирки, вилоятнинг ўта нотинч экани билан ном чиқарган бошқа бир тумани - Қўш-Тепадан бошпана топиб туришибди.\n"Устимизга бостириб келишди. Қишлоқ аҳли Қуръонни олиб чиққанди, унга ҳам қарамади. Тепиб, "Бор йўқолларинг, кофирлар, сизлар ҳам мусулмонмисизлар", - дейишди. Ёш болаларни олиб, шундоққина кўз ўнгимизда ерга уриб, ўлдиришди. Кучукларимиз югуриб келишганди, уларни ҳам уриб, тепкилаб ташлашди. Уйимиздан бир нарса олиб чиқа олганимиз йўқ. Устимиздаги биттагина кўйлак билан қочиб чиқдик", - дейди Зармина опа.\n"Қишлоғимизни буткул босиб олишди. Бир кучугимиз қолмади, эшагимиз қолмади, молимиз қолмади... Бутун тирикчилигимиз барбод бўлди. Ҳозир 80 хонадон Дарзобнинг Гармжаридан қочиб, Қўш-Тепанинг Навобод қишлоғига, бегона одамларнинг уйларига келиб ўтирибмиз".\nҲозир Қўш-Тепа туманида бўлган маҳаллий полиция қўмондони Боймурод Ҳожи Қаюмнинг Би-би-си Ўзбек Хизмати билан суҳбатида айтишича, ИШИД Зармина опаларнинг Гармжар қишлоғига толиблар билан ҳамкорликда ҳужум қилган. Одамларнинг бор-будларини яксон қилган.\nСуҳбатдошимизга кўра, бугун қўлларига қурол олиб, Толибон ва ИШИД га қарши жанг қилиш аҳдида бўлган бу аёллар - болалари, эрлари, ака-укалари ва яқинлари жангарилар томонидан ўлдирилган ана шу аёллар бўлади.\n"Эрлари, ака-укалари, фарзандларини ўлдирди. Уй-жойларига ўт қўйди. Кучугигача ўлдирди. Уларни бор-будидан мосуво қилди. Ана шу чорасиз қолган аёллар қўлларига қурол олишга қарор қилишди ва энди ИШИД билан жанг қиламиз дейишаяпти", - дейди Боймурод Ҳожи Қаюм.\nПолиция қўмондонининг билдиришича, бу аёлларнинг барчаси қурол-яроғдан бемалол фойдалана олишади ва жанг олиб боришни ҳам билишади.\n"Қўмондон" Зармина опа\nАгар, ўзининг сўзларига таянилса, "қўмондон" Зармина опа асли уй бекаси.\nОилали, 9 фарзанднинг онаси ва турмуш ўртоғи ҳам ҳаёт.\nАммо жангарилар сабаб, бошларига тушган чорасиз аҳволлари сабаб, на-да болалари ва на-да эри ўзининг қўлига қурол олиб, Толибон ва ИШИД га қарши кураш истагига қаршилик кўрсатишган.\nЗармина опанинг айтишича, ўзи ва унинг "қўмондонлиги" остида бўлган ўнлаб ўзбек аёллари милтиқ отиш ва жанг қилишни ўз эрларидан ўрганишган.\nБу аёллардан ўзи дохил айримлари аллақачон эркаклари билан бир сафда "жанг жабҳаси" таъмини татиб ҳам улгуришган.\nУ кишига кўра, қўлларидаги қурол-яроғларни ҳам ўз пулларига сотиб олишган.\n"Дарзоб бўладими ва ёки Қўш-Тепа, Афғонистоннинг қаерида лозим бўлса, ўша ерга бориб, жангариларга қарши курашга ҳозирмиз", - дейди Зармина опа.\nСуҳбатдошимизнинг айтишича, ўзларининг бу каби истакларига Жаузжон вилояти масъуллари ҳам бефарқ бўлишмаган, кўмак беришлари ва ҳимоя қилишларини айтишган.\nШимолий Жаузжон вилояти ҳокими матбуот воизи Муҳаммадризо Ғафурийнинг Би-би-си Ўзбек Хизмати билан суҳбатида айтишича, Зармина опа қўмондонлик қилаётганига қўшимча, куни-кеча яна юзга яқин аёл шу каби истакни изҳор этишган.\nМатбуот воизига кўра, вилоят ҳокимлиги уларга кўмак бермоқчи, мустақил, кўнгилли равишда жанг олиб бораётган ва бормоқчи бўлаётган бу аёлларни маҳаллий полиция сафларига жалб этмоқчи.\nСуҳбатдошимизнинг айтишича, Зармина опаларнинг Гармжар қишлоғида юз берган ҳодиса маҳаллий хавфсизлик кучлари одамларнинг ҳаётларини тақдирнинг ҳукмига ҳавола этиб қўйишганини англатмайди.\nУ, бир томондан, мавжуд воқеъликни Толибон бўладими ва ёки ИШИД, жангарилар атайдан энг аввало ҳимоясиз, қўлларида ҳеч бир қуроли бўлмаган оддий одамларни нишонга олиш тактикалари билан изоҳлайди.\nБошқа тарафдан, вилоят ҳокими матбуот воизи Жаузжоннинг айнан Дарзоб ва Қўш-Тепа туманларида ҳар икки гуруҳ жангарилари фаол экани, уларнинг ҳужумлари олдини имкон қадар олишга ҳаракат қилишаётган эса-да, бунга ҳарбийларнинг қўллари калталик қилаётганини айтади.\nСуҳбатдошимизнинг маълум қилишича, бу икки туманни жангарилардан тозалаш учун аллақачон марказий афғон ҳукуматига ҳам мурожаат қилишган, улардан ҳам ердан ва ҳам ҳаводан ўзларига кўмак беришларини сўрашган.\nДарзоб ва Қўш-Тепа\nАгар, Жаузжон вилояти ҳокими матбуот воизи Муҳамадризо Ғафурийнинг сўзларига таянилса, ИШИД сўнгги пайтларда толиблар ҳисобидан ўз сафларини кенгайтириб, ҳам Дарзоб ва ҳам Қўш-Тепада янада фаоллашиш ҳаракатида.\nБу масалада эса, ИШИД гуруҳига Ўзбекистон Исломий Ҳаракати аъзолари кўмак беришмоқда, дейди у.\nСуҳбатдошимизнинг айтишича, бундан олти ойча бурун бу икки туманга ҳаракатга аъзо 55 оила келиб ўрнашишган. Аммо уларнинг қаердан ўтиб келишгани маълум эмас, дейди матбуот воизи.\nУнинг сўзларидан маълум бўлишича, бу жангарилар Толибон ва ИШИД ўртасида воситачилик қилишмоқда, ИШИД га толиблар ҳисобидан ўзига янги жангарилар ёллашига кўмак қилишмоқда.\nЖаузжон вилояти матбуот воизига кўра, уларнинг аёллари ҳам эркаклари баробарида жанг олиб бориш санъатини пухта эгаллашган.\nБундан ташқари, жангариларга портловчи моддаларни ясаш ва улардан фойдаланиш сир-синоатларини ўргатиб келишмоқда.\nЖаузжон ва ИШИД\nАммо орада кечган вақт давомида ИШИД жангари гуруҳи ўзларига қарши янграётган бу каби баёнотларнинг бирортасига расман муносабат билдиришмаган.\nОрадан бир неча ой ўтаётганига қарамай, Жаузжондаги қотилликларга ҳам масъулиятни ҳеч бир шаклда ўз зиммаларига олиб чиқишмаган.\nЖаузжоннинг бу икки энг беқарор туманидаги ИШИД жангиларининг сони ўнлаб экани тахмин этилади.\nУлар аксариятининг собиқ толиблар экани, аммо ораларида Ўзбекистон Исломий Ҳаракати жангариларининг ҳам борликлари айтилади.\nХудди шу ўринда эслатиб ўтиш жоиз, Ўзбекистон Исломий Ҳаракати бундан уч йилча бурун Афғонистон Толибон ҳаракати билан иттифоқчиликдан воз кечишга қарор қилган ва Яқин Шарқдаги ИШИД гуруҳига расман байъат келтирган.\nАммо яқинда гуруҳ сафларининг парчалангани, жангарилар орасидан яна толибларга мойил, ИШИД га қарши мавқеъдаги ўзаги ажралиб чиққани, улар ўзларини қайта Ўзбекистон Исломий Ҳаракати, деб номлашганига оид хабарлар ҳам олинганди.\nЖаузжондаги ИШИД жангариларига асли дарзоблик, ёши 30 лардан ошган, ўз вақтида Толибон сафларида жанг қилган Қори Ҳикмат исмли шахснинг бошчилик қилиши айтилади.\nТаъкидлаш жоиз, Жаузжондаги сўнгги ҳужумлари Афғонистон биринчи вице-президенти генерал Абдулрашид Дўстум Яқин Шарқда деярли пароканда бўлиб улгурган ИШИД гуруҳи Марказий Осиё давлатларини кўзлаб, Афғонистон шимолига минглаб жангариларини сиздириш ниятида эканига оид огоҳидан қисқа вақт ўтмай кузатилмоқда.\nУстига устак, Афғонистоннинг шимолий Жаузжони - айнан генерал Абдулрашид Дўстумнинг она вилояти бўлади.\nҲозир ҳам Толибон ва ҳам ИШИД фаол экани айтилаётган Дарзоб ва Қўш-Тепа эса, Жаузжоннинг сўнгги йилларда шахсан Афғонистон биринчи вице-президенти бошчилигидаги устма-уст ҳарбий амалиётларга саҳна бўлган икки тумани бўлади.\nБу икки туман аҳолисининг аксариятини эса, асрларки, ўзбеклар ва туркманлар ташкил этиб келишган.\nМасъуллар баҳосида ИШИД жангариларининг Афғонистон шимоли-шарқидаги энг сўнгги ҳужумлари ўтган ҳафта Бағлон вилоятида юз берганига тўғри келган, улар шиа мазҳабига мансуб камида ўн нафар ҳазара кончини ўлдиришгани айтилган.\nАммо, таъкидлаш жоиз, орадан бир ҳафтача вақт ўтаётган эса-да, ИШИД жангари гуруҳи Бағлондаги бу ҳужумга ҳам масъулиятни расман ўз зиммасига олиб чиқмаган.\nЛекин, шунга қарамай, мазкур ҳодиса Афғонистон миллий бирдамлик ҳукумати айрим юқори мартабали мулозимларининг эътиборидан четда қолмаган.\nЖумладан, Афғонистон ижроий раиси муовини Ҳожи Муҳаммад Муҳаққиқ афғон ҳукуматини лоқайдликда кескин танқид қилган, жангариларга қарши кураш ва минтақа хавфсизлигини таъминлаш йўлида кескин чора-тадбир кўришга чақирган.\nҲожи Муҳаммад Муҳаққиқ, худди шу сўзлари манзарасида, шарқийлари қолиб, ҳозир Афғонистоннинг шимолий вилоятлари ва бошқа минтақаларида ҳам ИШИД гуруҳи фаолиятининг кучайиб бораётганидан ташвиш билдирган.\n"Катта сондаги ИШИД жангарилари Ўрўзгонга келишган. Сарипулнинг Кўҳистонот тумани ва Ғўрда, Фарёб ва яна Афғонистоннинг бошқа қатор минтақаларида турли номлар билан ўз фаолиятларини бошлашган. Жанг олиб бориш усуллари бир-бириникидан фарқ қилади. Айримлари, ўзларининг ўта шафқатсизликлари билан ажралиб туришади", - деб айтган Ҳожи Муҳаммад Муҳаққиқ.\nАммо Афғонистон биринчи вице-президентиники мисолида бўлгани каби, президент Муҳаммад Ашраф Ғаний бошчилиги остидаги миллий бирдамлик ҳукумати жаноб Муҳаққиқнинг сўнгги даъватига ҳам, ҳозирча, расман бирор бир муносабат билдирмаган.\nЭнг сўнггида эслатиб ўтиш жоиз, Афғонистон ижроий раиси муовини Ҳожи Муҳаммад Муҳаққиқ айнан мамлакат шимолини "экстремистлар"дан тозалаш учун 2015 йилда биринчи вице-президент генерал Абдулрашид Дўстум ва Ўзбекистонга бевосита чегарадош шимолий Балх вилояти қудратли ҳокими Муҳаммад Ато Нур билан коалицияга киришган.\nҲожи Муҳаммад Муҳаққиқнинг сўнгги ташвишлари ва танқидлари эса, бу уч иттифоқчи томонидан орада Афғонистоннинг аксарият шимолий ва шимолий-шарқий вилоятларида йўлга қўйилган қатор ҳарбий амалиётлар ортидан ҳам янграмоқда.


Моҳира ЗУФАРОВА – Nasihat.uz\nЭрон илм тараққиётида 18-ўринда\nЭроннинг илм, тадқиқот ва технология ишлари вазири ўринбосари Абдул Ҳусайн Фарайдун Эрон Ислом Республикаси илм-фан ривожланиши поғонасида 18-ўринни эгаллаб турганини айтди. “Ҳозирда Эронда 235 дан ортиқ хорижий давлатлар билан қўшма корхоналар доирасида фундаментал илмий лойиҳалар амалга оширилмоқда”, – деди Абдул Ҳусайн Фарайдун. Шунингдек, Абдул Ҳусайн Эрондаги илмий-технологик ташкилотларнинг бугунги кундаги…\nМоҳира ЗУФАРОВА Эрон Батафсил\nМуҳаммад исми яна пешқадам\nЯкунланиб бораётган жорий йилда Исроил аҳолиси ва муҳожирларни рўйхатга олиш ташкилоти томонидан янги туғилган чақалоқларга қўйилган исмлар бўйича статистика олиб борилди ва рўйхат тузилди. Ушбу рўйхатдан яҳудий ва яҳудий бўлмаган кўплаб исмлар ўрин олган. Жумладан, рўйхатда янги туғилган ўғил болаларга қўйилган Муҳаммад исми биринчи ўринда турибди. Иккинчи ўринда Юсуф, ундан…\nmuslim.uz Моҳира ЗУФАРОВА Муҳаммад Батафсил\nАбу Дабининг Туризм ва маданият идораси бош директори Сайф Саид Гобашнинг хабар беришича, жорий йилнинг 20 сентябридан 2018 йилнинг 19 март кунига қадар “Ҳаж сафари хотиралари” номли кўргазма бўлиб ўтказилади. Кўргазмада Ҳаж ибодати тарихи билан боғлиқ 180 дан кўп бадиий ва тарихий экспонатлар жой олган. Ушбу кўргазмадаги қадимий ёдорликлар, 15…\nАбу Даби Моҳира ЗУФАРОВА Қуръон Батафсил\n104 ёшли онахон Ҳаж сафарида\nКуни кеча индонезиялик 104 ёшли Марям Маржонийни Саудия Арабистонининг давлат хизматчиларидан иборат гуруҳи ва Индонезиянинг САПдаги бош консули аэропортда кутиб олишди. Аллоҳни байтига келиш бахтига мушарраф ўлган онахон: “Бугун менинг азалий орзуим рўёбга чиқди”, деб кўз ёшларини беркитолмади. У муқаддас Каъбатуллоҳни тавоф қилар экан, фақат кўзларида ёш билан йиғлаб дуо…\n104 ёшли онахон Ҳаж сафарида Моҳира ЗУФАРОВА Батафсил\nАёл йўл четида тухум сотиб ўтирган чолдан сўради: – Тухум неча пул? – Донаси 2 дирҳамдан. – 6 донасини 10 дирҳамга берасизми ёки кетаверайми? Отахон ноилож рози бўлди. Майли, олақолинг, бугун ҳали бир дона ҳам тухум сотганим йўқ. Жуда бўлмаганда савдоимни сизга сотиш билан бошлай. Охирги пайт савдо унчалик яхши…\nМоҳира ЗУФАРОВА Халқаро алоқалар бўлими Қизғанчиқ бўлманг Батафсил\nКеч тушганда дурадгор устахонани ёпиб уйга кетди. Кечаси устахонага илон кирди. Қорни оч илон егулик топиш илинжида у ёқдан бу ёққа ўрмалаб юра бошлади. Қоронғу хонада у тўсатдан болтага урилиб кетди. Алам олиш ниятида у болтага ўралиб олиб уни чақишни бошлади, лекин унинг ҳужуми болтага мутлақо зарар етказмади, аксинча илоннинг…\nМоҳира ЗУФАРОВА Ўз жонига қасд қилган илон Батафсил\nСаудия Арабистони бир неча юзлаб километрга чўзилган Қизил денгиз қирғоқларида сайёҳлар шаҳри барпо этишни режалаштирди. Шаҳар “Умулж” ва “ал-Вайх” шаҳарлари ўртасида жойлашади. Ҳудудининг умумий майдони 34 минг км. кв.га етади. Хабар берилишича, ушбу ҳудуд ўзининг қонунчилиги ва норматив базасига эга бўлган “ярим автоном” ҳудуд бўлади. Шунингдек, бу ҳудудда сайёҳлар визаси…\nМоҳира ЗУФАРОВА Сайёҳлар шаҳри Батафсил\nҚитъадаги энг баланд бино\nМарокашда Африка ҳудудидаги энг баланд бино қурилади. 2014 йил ҳукумат томонидан таъсис этилган “Работ – чироқлар шаҳри, Марокашнинг маданий пойтахти” номли лойиҳа доирасида осмонўпар бино барпо этилади. Қурилиш ишлари билан Хитойнинг “China Railway Construction Corporation” компанияси шуғулланади. Лойиҳага кўра бино 55 қаватдан иборат бўлиб, баландлиги 250 метрни ташкил этади. Унда…\nmuslim.uz Моҳира ЗУФАРОВА Қитъадаги Батафсил\nТезюрар поезд синовдан ўтказилди\nСаудия Арабистони Макка ва Мадина шаҳарларини боғловчи “Ал-Ҳарамайн” йўналиши бўйича тезюрар поездни биринчи маротаба синовдан ўтказди. Унда Макка шаҳри амири ўринбосари шаҳзода Бандар ибн Абдуллоҳ ибн Абдулазиз ҳам қатнашди. Подшоҳ оиласи вакилидан иборат делегация Жиддада йўловчилар терминали орқали Робиғга борди, у ердан Мадинага, сўнг яна Жиддага қайтди. Поезд соатига 300…\nМоҳира ЗУФАРОВА Халқаро алоқалар бўлими Батафсил\nБутунжаҳон китоб пойтахти\n“UNESCO” Бош директори Ирина Бокованинг маълум қилишича, Бирлашган Араб Амирликлари таркибидаги Шаржа шаҳри 2019 йилда Бутунжаҳон китоб пойтахти деб эълон қилинади. Йил давомида “Шаржада китоб ўқинг” шиори остида қатор тадбирлар ўтказилиши режалаштирилмоқда. Тадбирлар мутолаа, адабий мерос, оммабоп нашрлар ва болалар адабиёти каби турли хил мавзуларда бўлиб ўтади. Ёш шоирлар учун…\nМоҳира ЗУФАРОВА Халқаро алоқалар бўлими./muslim.uz Батафсил


Башар Асад Рождество байрамида аёллар монастирига ташриф буюрди\n10:50 / 27.12.2016\nСурия президенти Башар Асад ва унинг оиласи Рождество байрами муносабати билан Дамашқ яқинидаги Саидноя аёллар монастиридаги етим болалар бошпанасига ташриф буюришди. Бу ҳақда давлат раҳбари девони раҳбари ўзининг Twitter’даги саҳифасида хабар қилди.\nМаълумотларга кўра, Асад ва унинг рафиқаси Асма болалар билан илиқ суҳбатлашишган ҳамда уларга совғалар улашишган. Монастир бошлиғи олий даражадаги меҳмонларга бундай ғамхўрлик учун миннатдорчилик билдирди.\nСаидноя монастири Яқин Шарқдаги христиан динига мансуб кишиларнинг йирик зиёратгоҳи саналади. У ерда биби Марям иконаси (VIII аср) сақланади. Сурияда 2011 йилда можаролар бошланишига қадар бу ер Қудусдан сўнг иккинчи энг йирик зиёратгоҳ эди.\nПрезидент Асад ва унинг рафиқаси эса анъанага кўра диний ва миллий байрамлар вақтида мактаблар, касалхоналар ва етимлар бошпанасига боришади. Сурияда уларнинг ташаббуси билан уруш ногиронлари ва уларнинг оиласига ёрдам дастури амалга оширилмоқда.\nБашар Асад Рождество


Ўзбекистонда тиббий суғурта тизими қайси вилоятдан бошланиши маълум бўлди - UzNews.uz\nҲужжат лойиҳасига кўра, эндиликда Давлат тиббий суғуртаси жамғармаси ташкил этилади.\nҲужжат лойиҳасига кўра, Давлат тиббий суғуртаси жамғармаси ташкил этилади. Жамғарма Кузатув кенгаши 10 нафар аъзодан иборат бўлиб, унга Ўзбекистон Республикаси Бош вазирининг таълим ва соғлиқни сақлаш масалалари бўйича ўринбосари раислик қилади, соғлиқни сақлаш вазири унинг ўринбосари ҳисобланади.\n2021 йил 1 июлдан 2022 йил якунигача бўлган муддатда Сирдарё вилоятида давлат тиббий суғуртаси тизимини тажриба-синов тариқасида жорий этиш назарда тутилган.\nМасъул вазирлик ва идоралар раҳбарлари зиммасига лойиҳа концепцияси ва уни амалга ошириш бўйича чора-тадбирлар режасининг лозим даражада бажарилишини таъминлаш юзасидан шахсий масъулият юкланади.


08:05 / 31.10.2019 662 pdf Ўқиш режими + -\nИброҳим ибн Абдурраҳмондан ривоят қилинади: «Абдурраҳмон ибн Авф розияллоҳу анҳу урушда оғир ярадор бўлиб, ҳушидан кетди. Атрофдагилар уни жон таслим қилди деб ўйлашди. Унинг атрофига тўпланиб, йиғлай бошлашган эди, у «Аллоҳу акбар» деб, ўзига келди. Буни кўриб, тўпланганлар ҳам суюнганидан такбир айтиб юборишди. Абдурраҳмон ибн Авф розияллоҳу анҳу уларга қараб: «Ҳозир мен ҳушимдан кетдимми?» деди. «Ҳа», дейишди. У шундай деди: «Рост айтдингиз. Беҳушлигимда мени икки киши олиб кетди. Улар жуда дағал, шиддатли экан. Иккови: «Қани, юр. Сени Азиз ва Амин Зотнинг ҳузурига сўроққа олиб борамиз», дейишди. Йўлда бир киши олдимиздан чиқиб, мени олиб келаётганлардан: «Уни қаерга олиб кетяпсизлар?» деб сўради. Улар: «Азиз ва Амин Зотнинг ҳузурига, сўроққа», дейишди. У киши: «Қайтинглар. У онасининг қорнидаёқ саодат ва мағфират битилган зотлардан. Ҳали Аллоҳ хоҳлаган кунгача фарзандлари унинг дийдорига мушарраф бўлишади», деди».\nЎша воқеадан кейин Абдурраҳмон бир ой яшади».\n19:05 / 30.10.2019 1403\nРасулуллоҳ соллаллоҳу алайҳи васаллам қалбимизда яшайдилар\n09:55 / 31.10.2019 959\n1578 17:02 / 20.11.2020\n3901 17:30 / 29.12.2018\nАллоҳ таоло Қуръони Каримда шундай марҳамат қилади.Албатта, Аллоҳнинг масжидларини фақат Аллоҳга ва охират кунига иймон келтирганлар, намозни тўкис адо этганлар, давоми...\n1574 16:05 / 30.11.2019\n1293 19:45 / 10.02.2019


Хусусан, биргина Бухоро вилояти божхоначиларининг ўтган 2019 йилда эришган натижаларига тўхталадиган бўлсак, 2019 йил давомида Бухоро вилояти божхона бошқармаси томонидан 692,6 млрд. сўмдан зиёд божхона тўловлари ундирилиб, Давлат бюджетига ўтказилишига эришилди.\nЭнг муҳими эса, давлатимиз томонидан тадбиркорларни қўллаб-қувватлашга қаратилган ислоҳотлар доирасида корхоналарга божхона тўловларидан 3 трлн. 784,8 млрд. сўмлик имтиёзлар қўлланилди.\nМасалан, 2019 йилда вилоятдан 233,4 млн. АҚШ доллари қийматидаги товарлар хорижга экспорт қилинди. 2018 йилга нисбатан солиштирилганда бу кўрсаткич 35 фоизга ошди.\nПостда божхона юк декларацияларининг 2019 йил давомида “Хавфни бошқариш автоматлаштирилган ахборот тизими” орқали жами 32 109 та шундан 4 688 та БЮД “яшил йўлак” (15 %); 11 513 та БЮД “сариқ йўлак” (36 %); 15 908 та БЮД “қизил йўлак” (49 %) орқали расмийлаштирилган. Қонун талабларига оғишмай амал қилаётган тадбиркорлар ҳамиша рағбатда.\nҲозирда постда импорт расмийлаштируви учун ўртача 2:34 соат, экспорт расмийлаштирувига эса 34 дақиқа сарфланмоқда.\nТашкил этилган амалий чора-тадбирлар натижасида бошқарма ходимлари томонидан 1081 та божхона қонунчилиги бузилиши ҳолатлари аниқланиб, улар бўйича 7 млрд. 877,2 млн сўмлик товар моддий бойликлар ушлаб қолинган.\n2019 йилнинг ўтган даври мобайнида божхона соҳасининг муҳим жиҳатлари, қонунчиликдаги янгиликлар, божхона қонунбузилиши юзасидан аниқланган ҳолатлар бўйича марказий ва маҳаллий оммавий ахборот воситалари орқали жами 405 маротаба чиқишлар қилинган.


Германия Парламенти ҳукумат ҳарбийларини Афғонистонга жойлаштириш ҳақидаги ҳужжатга овоз берди.\nУшбу ҳужжат ўтган ҳафтада БМТ Хафвсизлик Кенгашининг Афғонистонга Халқаро хавфсизлик ëрдам кучларини юбориш ҳақидаги қарор маъқулланганидан сўнг овозга қўйилган эди.\nГермания Парламенти қабул қилган қарорга асосан Афғонистон шимолидаги Қундуз шаҳрига 230-450 нафар ҳарбий жўнатилади.\nМазкур гуруҳ Қундуз ҳудудида фаолият кўрсатаëтган инсонпарварлик гуруҳи тинчлигини таъминлайди.\nБугун ҳарбийлардан 20 нафарининг Афғонистонга жўнаб кетиши кутилмоқда.\nШунингдек, бугун Афғонистон раҳбари Ҳомид Қарзай ҳукумати маҳаллий армия бошлиқларига қарашли маркзлашмаган ҳарбий гуруҳларни қуролсизлантириш ва уларни тарқатиб юбориш кампанияси бошланганини эълон қилди. Тахминларга кўра 100минг нафар фуқаро ўз қуролларини топшириши керак. Бунинг эвазига , ҳарбийларга мукофот, озиқ-овқат маҳсулотлари, кийим-кечак ва пул берилади.


Москвада ўспиринлар учун «Спутник V» дан фойдаланиш бўйича тадқиқотлар олиб борилмоқда\n21 Iyun 13:45 / Published in COVID-19\nЎсмирлар учун «Спутник V»: Москвада тадқиқотлар олиб борилмоқда\nРоссиялик олимлар 12 ёшдан 17 ёшгача бўлган ўспиринлар учун «Спутник V» вактсинасини қўллаш мумкинлиги ҳақидаги саволга аниқлик киритмоқдалар.\nКлиник синовлар июл ойининг бошларида бошланади. Энди кўнгиллиларни жалб қилиш бор, деди Россия пойтахт ҳокимининг ижтимоий ривожланиш бўйича ўринбосари Анастасия Ракова.\n“Июл ойи бошида пойтахтда 12-17 ёшли ўспиринлар учун «Спутник V» вакцинасини клиник синови бошланади. 18 ёшдан ошган фуқаролар учун аввалгидек, ўрганиш уч босқичда — аллақачон исботланган технологиялар ёрдамида амалга оширилади. Тадқиқотнинг биринчи ва иккинчи босқичлари пойтахтдаги иккита етакчи болалар шифохоналари — Морозов номидаги болалар шифохонаси ва З. А. Башляева номидаги болалар шифохонаси асосида амалга оширилади.. Учинчи босқич — Москвадаги болалар клиникаларида”, — деди Ракова.\nУнинг таъкидлашича, натижалар асосида ўспиринларни коронавирус инфекциясига қарши эмлаш дастурига киритиш тўғрисида қарор қабул қилиш мумкин бўлади. Тадқиқотда жами 350 киши иштирок этади — тадқиқотнинг биринчи ва иккинчи босқичларида 100 киши, учинчи босқичда 250 киши. Ҳозирда тадқиқотнинг 1 ва 2 босқичларида қатнашиш учун кўнгиллиларни дастлабки ёллаш ишлари олиб борилмоқда.\nТадқиқотда илгари коронавирусга эга бўлмаган, гиёҳванд моддаларга қарши кўрсатмалар ва бошқа тиббий кўрсатмалар мавжуд бўлмаган ўспиринлар иштирок этиши мумкин. Вақтинчалик контрендикация кутилган эмлаш санасидан икки ҳафта олдин ёки бошқа касалликка қарши эмлашдан олдин «Спутник V» эмлашдан 30 кун олдин ўтказилган ўткир респираторли вирусли инфектсия бўлиши мумкин. Ўсмирларга «Спутник V» билан эмлаш таклиф этилади, у аллақачон 18 ёшдан ошган одамларни эмлаш учун ишлатилади, аммо кам дозада.\n“Тадқиқотнинг 1 ва 2 босқичларида эмлашдан олдин барча ўспиринлар тўлиқ тиббий кўрикдан, шу жумладан ПЦР-текширувидан ўтадилар. Ўқиш бошидан бир йил давом этади. Барча давр мобайнида болалар шифохона шифокорларининг доимий назорати остида бўлишади. Эмлаш учун биринчи ва иккинчи компонентлар киритилгандан сўнг, ўспиринлар касалхонада уч кун давомида изоляция қилинган қутида бўлиб, у эрда эмлашдан олдин яна текширилади ва кейин 48 соат ичида уларнинг фаровонлиги кузатилади. эмлаш”, — дея қўшимча қилди Ракова.\nУнинг сўзларига кўра, бундан кейин улар яна бир неча бор касалхонага бориб, текширувдан ўтишлари керак бўлади. Мутахассислар катталар учун ваксиналарни ўрганиш жараёнида ўзини исботлаган рақамли ишланмалардан фойдаланишда давом этишади: ўспиринлар ўзларини кузатиш кундалигини махсус мобил иловада сақлайдилар ва уларнинг соғлиғи шифокорлар томонидан телефон орқали назорат қилинади.\nTagged under: ДАСТУР, клиник, КОРОНАВИРУС, ОЛИМЛАР, ТАДҚИҚОТ, ЎСПИРИН, ЭМЛАШ\nЎзбекистонда COVID га қарши 9 миллиондан ортиқ вакцина ишлатилган\nБир кунда 206 696 киши эмланди


Тошкент - Бишкек: Даҳанаки жанг давом этмоқда\nОддий халқ ва ҳатто чегарачилар¸ Тошкент ва Бишкек ўртасида бораëтган келишмовчилик қурбонларига айланмоқда.\n“Ўзбекистон республикаси Чегара қўшинлари Қирғизистон махсус хизматларининг ўзбек-қирғиз чегарасидаги вазиятни таранглаштираётганидан ҳайрон қолмоқда”. 16 май куни Регнум ахборот агентлиги тарқатган хабар мана шу гап билан бошланади.\nРегнумнинг Ўзбекистон ҳуқуқ-тартибот органларидаги бир манбага таяниб хабар қилишича, 2 июн куни Қирғизистон республикаси¸ Боткен вилояти¸ Қадамжой туманидаги Пулгон чегара масканида Ўзбекистон Чегара хизматининг икки аскари: кичик сержантлар Ш. Ҳасанов ва М. Бозоровлар қўлга олинган.\nЎзбек чегарачиларининг ушланиши тафсилотларига тўхталиб ўтирмоқчи эмасмиз. Гап масаланинг бошқа жиҳатида.\nЎша жиҳат тўғрисида гапиришдан олдин ўзбек-қирғиз чегарасининг тилга олинган участкасида юз берган яна бир воқеани эшитинг. Фарғоналик тингловчимиз гапиради.\n- Чегарачининг хўжайини бор. Уриб¸ анжирини чиқариб¸ чегарачиларга борадиган озиқ-овқатларнинг машинасини селсоветнинг ичига олиб кириб қўйса¸ ҳукумат индамай томоша қилаверса¸ буни қандай тушуниш керак? Ўзбек халқини бунақа ем қилиб беришга кимнинг ҳаққи бор?\nОзодлик: Қирғизистонликлар ўзбек чегарачисининг бошлиғини шунақа қилишдими?\n- Қирғизистон чегарачилар эмас¸ Қирғизистон селсоветининг раиси. Уларда энди ҳокимиятда. Унинг нима ҳаққи бор? Чегаранинг бошлиғини уриб¸ ранжитиб¸ адойи тамом қилиб¸ башарасини бузиб....¸ дейди фарғоналик тингловчимиз.\nФарғоналик тингловчимизнинг ҳис-ҳаяжонга тўла гапларини мана шу жойда уздик.\nУ киши айтаётган воқеа Регнумнинг Ўзбекистон ҳуқуқ-тартибот органларидаги манбаси айтаётган воқеами ё бошқами – билмаймиз.\nЎзбекистон ёпиқ мамлакат. Ҳар қандай маълумот кўз қорачиғидай асралади. Ҳатто ўз фуқаросини бировлар хафа қилгани тўғрисидаги маълумотлар ҳам.\nАйни пайтда¸ ўзбек чегарачилари ҳам “қараб ўтирмагани”ни эслатишни инсоф тақозо этади. 7 июн куни ўзбек чегарачилари отиб ташлаган қирғизистонлик 29 яшар Улуғбек Жўрахонов билан боғлиқ воқеани эсланг.\nАндижон-Хонобод воқеаларидан кейиноқ Ўзбекистон Қирғизистонни айблади ва Регнумнинг кечаги хабарини ўша айбловнинг давоми деб тушуниш мумкин.\nАйни пайтда Қирғизистон ҳам баъзи сиёсатчиларининг тили билан жавоб қайтариб турибди.\nЎша сиёсатчилардан бири Қирғизистон парламенти – Жўғўрқу Кенеш депутати Қабай Қарабековдир.\n“Андижон вилоятидаги портлашларни Ўзбекистон махсус хизматлари уюштирган, деган гумонлар бор”, деган фикр ўша депутатники.\nЖаноб Қарабеков Озодлик саволларига жавоб берди.\nДепутатдан ана шундай гумон қилиш учун асосларингиз борми, деб сўрадик.\n- Биринчидан, иш жуда қўпол қилинди, иккинчидан, воқеалар режалаштирилганга ўхшаб кўринди. Кимлиги тушунарсиз қандайдир кучлар э йўқ, бе йўқ ўт очавермайди.\nХуллас, бу бир ўйин бўлди, махсус хизматларнинг ҳаммаси ҳам бир хилда ишлайди, дейди Қабай Қарабеков.\nҚирғизистонлик депутат билан узоқ суҳбатлашдик. Унинг хулосаси шуки, Андижон-Хонобод воқеаларини Ўзбекистон махсус хизматлари сув-энергетика масалаларида Қирғизистонга босим ўтказиш учун уюштирган бўлиши мумкин.\nАгар чиндан ҳам шундай бўладиган бўлса, демак, икки давлат чегара хизматлари “асирга” тушираётган аскар-зобитлар, чегарачиларнинг ўқига учаётган оддий фуқаролар икки давлат ўртасидаги геосиёсий муҳораба алангасига ташланаётган қуруқ ўтинлар бўлиб чиқади.\nХўш, бу аланга сўнадими-сўндириладими?\nИкки қўшни давлат президентларининг куни кеча бўлиб ўтган Екатеринбург саммити арафасида Москвада учрашиб олгани тўғрисидаги хабарга қараганда, саволимизга “Ҳа”, деган жавоб топилишига умид бор.\nУчрашув тўғрисида “Время новостей” мухбири Озодликка мана бундай хабар қилди:\n- Каримов билан Бакиев биринчи навбатда ўзбек-қирғиз чегарасида бунёд этилаётган фортификацион иншоотлар: хандақ ва девор масаласида бир-бирини тушуниб олишга эришдилар.\nКаримов ўша иншоотларнинг Қирғизистонга қарши қаратилмаганини, балки чегара олди нолегал савдоси билан шуғулланадиган ва айни пайтда ҳокимиятга кўз тика бошлаган Ўзбекистоннинг ўзидаги молиявий-сиёсий гуруҳга қарши қаратилганини гўёки айтиб ўтган, деди Аркадий Дубнов.\nАгар москвалик журналист берган маълумотдаги “гўёки” писандаси олиб ташланса, шунча кундан давом этаётган даҳанаки жанг икки пулга қиммат бўлиб чиқади.\nМасала ечимини мутлақо бошқа томондан излашга тўғри келади.\nЛекин бу энди бошқа мақола мавзуидир.


Мажлисда ўтирганларни қўл телефонида видеотасвирга олган хоразмлик журналист 7 суткага қамалди – mulkdor.com\nМажлисда ўтирганларни қўл телефонида видеотасвирга олган хоразмлик журналист 7 суткага қамалди\nOctober 30 2018, 01:10 ЖамиятИнсон ҳуқуқлариСиёсатЎзбекистонЯнгиликлар\nХоразмда чоп этиладиган “Хоразм ёшлари” газетаси бош муҳаррир ўринбосари Давлатназар Рўзметов 7 суткага қамалди. Turon24 манбасининг хабар беришича, унга Қўшкўпир тумани маъмурий ишлар судининг қарорига кўра Маъмурий жавобгарлик тўғрисидаги кодекснинг 183-моддаси (майда безорилик)га асосан шундай жазо тайинланган.\nВоқеа гувоҳларининг маълум қилишича, Давлатназар Рўзметов 25 октябрь куни кечки пайт тўйда ўтирганда унга танишлари қўнғироқ қилишиб, Қўшкўпир тумани ҳокими мактаб директорлари, қишлоқ врачлик пунктлари раҳбарлари ва мактабгача таълим муассасалари мудирларини йиғиб пахта терими бўйича селектор йиғилиши ўтказаётганини, ҳукумат таълим ва тиббиёт ходимларини пахта йиғим-теримига жалб этишни тақиқлаганига қарамай, уларни мажбуран пахта теримига жалб этмоқчи бўлаётгани ҳақида айтишади.\n“Давлатназар Рўзметов йиғилиш ўтказилаётган туман ҳокимлиги биносига кириб, мажлисда ўтирганларни қўл телефонида видеотасвирга ола бошлади, – дейди исми ошкор этилишини истамаган манба. – Буни кўрган Қўшкўпир тумани ҳокими вазифасини бажарувчи Жўрабек Раҳимов унинг кимлигини сўради. Журналист бунга жавобан: “Мажлис очиқми ёки ёпиқми? Очиқ бўлса ўтираман, ёпиқ бўлса чиқиб кетаман”, деб жавоб берди. Шундан сўнг хоким “Йиғилиш тамом” деб ҳаммага рухсат бериб юборди”. Шундан сўнг Д.Рўзметов туман ички ишлар бўлимига олиб борилиб, жамоат тартибини бузганлик, майда безориликда айбланади ва вилоят марказидаги ҳушёрхонада бир кун сақланади. Эртаси куни эрталаб эса қўйиб юборилган.\n29 октябрь куни Қўшкўпир туман маъмурий ишлар суди унга нисбатан очилган ишни кўриб чиқиб, 7 суткалик маъмурий қамоқ жазоси тайинган.\nТuron24 воқеа юзасидан изоҳ сўраб Хоразм вилоятидаги мутасадди идораларга мурожаат қилди. Айни пайтда вилоят прокуратурасининг ҳолат юзасидан расмий ахборот тақдим этилиши кутилмоқда. Эслатиб ўтамиз, 29 октябрь куни Ўзбекистон бош вазири Абдулла Арипов мажбурий меҳнатга доир видеоселектор йиғилиши ўтказган ва унда мажбурий меҳнатга йўл қўйган ҳар қандай раҳбар, жумладан, туман ҳокимлари кечирилмаслигини маълум қилганди.\nЎзбекистонда 7 кун ичида 2,1 млрд. сўмлик ...\n2019 йилнинг 1 апрелидан 7 апрелигача бўлган давр мобайнида “ЎзРТХБ” АЖ да 998,3 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган ...\nБизнесApril 12 2019, 03:04